Ενώπιον δύσκολων διλημμάτων η Αθήνα, καθώς η Αγκυρα σφίγγει τον κλοιό στην Ανατολική Μεσόγειο – Η παγίδα της αυξανόμενης έντασης και το σενάριο για λύση μέσω επικοινωνίας Μητσοτάκη – Ερντογάν\nΗ«ώρα της αλήθειας» έχει φτάσει στις ελληνοτουρκικές σχέσεις. Η πρόσφατη ανάρτηση στην τουρκική Εφημερίδα της Κυβερνήσεως των αιτήσεων της Τουρκικής Κρατικής Εταιρείας Πετρελαίου (ΤΡΑΟ) για αδειοδοτήσεις ερευνών υδρογονανθράκων σε επτά μεγάλες ζώνες στην Ανατολική Μεσόγειο συνιστά, είτε αρέσει είτε όχι, μείζονα εγκλωβισμό για την Αθήνα. Η Αγκυρα εμφανίζεται διατεθειμένη «να σφίξει τη λαβίδα», όπως προκύπτει από το γεγονός ότι οι άδειες αφορούν περιοχές ακριβώς στο όριο των έξι ναυτικών μιλίων μεγάλων κατοικημένων νησιών όπως η Ρόδος, η Κάρπαθος και η Κρήτη. Αυτό κατέστη εμφανές ευθύς αμέσως και οι αρμόδιοι επιτελείς του ΓΕΕΘΑ αποτύπωσαν σε χάρτη τις εν λόγω περιοχές (επίσημος χάρτης δεν δημοσιεύτηκε στο σχετικό φύλλο της 30ής Μαΐου στην τουρκική Εφημερίδα της Κυβερνήσεως).\nΗ παγίδα της αυξανόμενης έντασης\nΗ τουρκική στρατηγική, εδραζόμενη στο δόγμα της «Γαλάζιας Πατρίδας», είναι σκληρή και εξαναγκαστική. Οι δε «κόκκινες γραμμές» της Αθήνας μοιάζουν ασαφείς και μετακυλιόμενες στον χρόνο. Η υπογραφή του Μνημονίου Συναντίληψης Αγκυρας και Τρίπολης για την οριοθέτηση θαλασσίων ζωνών τον Νοέμβριο του 2019 μετέβαλε άρδην τις ισορροπίες. Ωστόσο, η Αθήνα μοιάζει να μη διαθέτει ξεκάθαρη και αξιόπιστη απάντηση, πέραν από καταγγελίες σε διεθνείς οργανισμούς που έχει αποδειχθεί ότι δεν πτοούν την Αγκυρα. Παράλληλα, και σε αντίθεση με δηλώσεις κυβερνητικών στελεχών, όπως οι αρμόδιοι υπουργοί Νίκος Δένδιας και Νίκος Παναγιωτόπουλος (χωρίς να είναι οι μόνοι), ότι μια στρατιωτικοποίηση δεν είναι επιθυμητή, η Αθήνα έχει ήδη εμπλακεί σε μια αυξανόμενη ένταση από την οποία δεν διαφαίνεται οδός διαφυγής. Η Ελλάδα επικαλείται το Διεθνές Δίκαιο, αλλά η πρόσληψή του γίνεται με τρόπο παθητικό. Εισηγήσεις για πιο ενεργητικές κινήσεις έχουν υπάρξει, αλλά προς το παρόν στο υπουργείο Εξωτερικών παρατηρείται αναβλητικότητα και έμφαση σε ενδοκομματικές αντιπαραθέσεις που δεν έχουν περάσει απαρατήρητες στο Μέγαρο Μαξίμου.\nΕνημέρωση της ευρωπαϊκής ηγεσίας\nΗ κλεψύδρα του χρόνου αδειάζει επικίνδυνα. Οι δημόσιες τοποθετήσεις περί προστασίας των κυριαρχικών δικαιωμάτων έχουν αρχίσει να ακούγονται ως ευχολόγια, ενώ δεν είναι απόλυτα σαφές πόσο έτοιμοι είναι να βοηθήσουν την Ελλάδα εταίροι και σύμμαχοι. Ο Πρωθυπουργός απέστειλε επιστολές προς τους προέδρους της Κομισιόν και του Ευρωπαϊκού Συμβουλίου Ούρσουλα φον ντερ Λάιεν και Σαρλ Μισέλ, αλλά και προς τον Γενικό Γραμματέα του ΝΑΤΟ Γενς Στόλτεμπεργκ, ενώ αναμένεται να ενημερώσει τους ευρωπαίους ηγέτες στην προσεχή τηλεδιάσκεψη κορυφής. Αρκούν όμως αυτά;\nΚομβικής σημασίας το επόμενο διάστημα\nΣύμφωνα με απόλυτα διασταυρωμένες πληροφορίες του «Βήματος», έπειτα από συνομιλίες με σειρά διπλωματικών και στρατιωτικών στελεχών, το αμέσως προσεχές διάστημα θα είναι κομβικής σημασίας. Από το αίτημα της ΤΡΑΟ για αδειοδοτήσεις μέχρι την οριστική δημοσίευσή τους στην τουρκική Εφημερίδα της Κυβερνήσεως μεσολαβούν περίπου 90 ημέρες. Από τη στιγμή που έχουν καταρρεύσει όλοι οι δίαυλοι επικοινωνίας μεταξύ των δύο πλευρών, σε βαθμό που δεν υπάρχει αξιόπιστο κανάλι αποφυγής ή μετριασμού ενός επεισοδίου ή και μιας σύγκρουσης, ο μόνος δρόμος θα ήταν μια επικοινωνία στο ανώτατο δυνατό επίπεδο: αυτό μεταξύ του Κυριάκου Μητσοτάκη και του Ρετζέπ Ταγίπ Ερντογάν, χωρίς ενδιαμέσους και πολύ καλή προετοιμασία. Μόνο με τον τρόπο αυτόν θα μπορούσε να υπάρξει μια επανεκκίνηση των ελληνοτουρκικών σχέσεων. Οι δύο ηγέτες είναι οι μόνοι, επιμένουν οι ίδιες πηγές, που θα μπορούσαν να ξεκαθαρίσουν τα πράγματα. Υπάρχει όμως και ο αντίλογος. Οι προηγούμενες δύο συναντήσεις του Έλληνα Πρωθυπουργού με τον Τούρκο Πρόεδρο έχουν ενισχύσει την επιφυλακτικότητα του κ. Μητσοτάκη για τις προθέσεις της Άγκυρας.\nΗ Αγκυρα «έχει διαβάσει» τη γεωπολιτική κατάσταση, καθώς και τη σχέση της με την Ελλάδα, με τρόπο συγκεκριμένο. Η ευκρινέστερη αποτύπωση του σκεπτικού της είναι η έκθεση του συνδεόμενου με το κυβερνών κόμμα της Τουρκίας Ιδρύματος Πολιτικών, Οικονομικών και Κοινωνικών Ερευνών (SETA), με τίτλο «Οι αναδυόμενες προκλήσεις ασφαλείας της Ελλάδος και το μέλλον των ελληνοτουρκικών σχέσεων», που πρώτο αποκάλυψε «Το Βήμα» στις 17 Μαΐου. Η Αγκυρα έχει εκτιμήσει ότι η Αθήνα βρίσκεται σε αδύναμη θέση και ότι οι παλαιότεροι μοχλοί «εξωτερικής εξισορρόπησης», όπως οι ΗΠΑ και η ΕΕ, βρίσκονται σε φάση αδυναμίας και αποστασιοποίησης. Στην Ουάσιγκτον, παρά την ενόχληση που προκαλεί η συμπεριφορά Ερντογάν, υπάρχουν ισχυροί υποστηρικτές της Τουρκίας τόσο στον Λευκό Οίκο όσο και στο Στέιτ Ντιπάρτμεντ. Στη δε ΕΕ, κομβικές χώρες όπως η Γερμανία δεν δείχνουν την παραμικρή διάθεση σύγκρουσης με την Αγκυρα λόγω – και – Μεταναστευτικού, το οποίο παραμένει πάντα «αγκάθι» στις διμερείς σχέσεις, με την Αγκυρα να αυξομειώνει την ένταση.\nΤο νομικό οπλοστάσιο και τα σενάρια αντίδρασης\nΣτο σημείο που βρίσκονται σήμερα τα πράγματα και με την προοπτική της επιδείνωσης κάτι παραπάνω από ορατή, έχουν αρχίσει και ενισχύονται οι φωνές που καλούν σε πιο αποφασιστικές λύσεις μέσω αξιοποίησης του διπλωματικού και νομικού οπλοστασίου. Για τους κύκλους αυτούς, το κρίσιμο διακύβευμα είναι υπό ποιους όρους θα μπορούσαν να συνομιλήσουν οι δύο χώρες. Αναδεικνύονται, στο πλαίσιο αυτό, τα εξής ερωτήματα: Πρώτον, ποιες κινήσεις θα μπορούσε να κάνει η Ελλάδα στη διπλωματική σκακιέρα προς ενίσχυση της διαπραγματευτικής θέσης της; Δεύτερον, θα μπορούσε να υπάρξει μία ουσιαστική, παρασκηνιακή διερεύνηση προθέσεων, αρχικά σε ανώτατο και κατόπιν σε τεχνικό επίπεδο; Αυτή η κίνηση θα οδηγούσε σε ένα μοντέλο διερευνητικών επαφών δύο φάσεων, προκαταρκτικής και ουσιαστικής.\nΩς απάντηση στο πρώτο ερώτημα, αναφύονται δύο πιθανά σενάρια που θα έπρεπε να εξετάσει η ελληνική πλευρά. Το πρώτο και άμεσο είναι αν μπορεί να επιταχυνθεί ο διάλογος για τη σύναψη συμφωνίας οριοθέτησης θαλασσίων ζωνών με την Αίγυπτο. Η αραβική χώρα συνιστά «κλειδί». Η εμπειρία των πολυετών διαπραγματεύσεων είναι ότι η γραφειοκρατία του αιγυπτιακού υπουργείου Εξωτερικών παραμένει αμφίθυμη σε μία πλήρη οριοθέτηση με την Ελλάδα για να μη δυσαρεστήσει την Αγκυρα στην υπόθεση της επήρειας του Καστελλορίζου. Το σενάριο μιας μερικής οριοθέτησης προβάλλει πλέον ισχυρό, αλλά η απευθείας συνεννόηση με τον πρόεδρο Σίσι μετατρέπεται, σύμφωνα με τις εκτιμήσεις υψηλόβαθμων παραγόντων, σε μονόδρομο. Αναφορικά δε με τη Λιβύη και με δεδομένη την αρνητική στάση της Τρίπολης, η Αθήνα ίσως χρειάζεται να κινηθεί προς μία προσφυγή εναντίον της Λιβύης στο Διεθνές Δικαστήριο της Χάγης (ΔΔΧ) σχετικά με το τουρκολιβυκό Μνημόνιο.\nΠαράλληλα, η Ελλάδα πρέπει να εξετάσει, χωρίς χρονοτριβή, το σενάριο της επέκτασης των χωρικών υδάτων της στα 12 ναυτικά μίλια σε όλο το τόξο που αρχίζει από την Αλβανία και καταλήγει νοτιοανατολικά της Κρήτης. Ισως, δε, θα έπρεπε να σκεφθεί και τη θέσπιση συνορεύουσας (και παράλληλα αλιευτικής) ζώνης ως τα 24 ναυτικά μίλια. Αυτές οι κινήσεις θα μπορούσαν να προσφέρουν πλεονεκτήματα, καθώς με βάση τη σημερινή κατάσταση η Ελλάδα θα βρισκόταν σε μειονεκτική θέση αν τουρκικό σεισμογραφικό σκάφος επεδίωκε έρευνες εκτός των 6 ναυτικών μιλίων.


Άννα Μαρία: «Πoρνo τέλος, θα γίνω καλύτερος άνθρωπος και σύζυγος» | agrinio24.gr\nΑρχική LIFESTYLE Άννα Μαρία: «Πoρνo τέλος, θα γίνω καλύτερος άνθρωπος και σύζυγος»\nΓια χάρη του Eρωτα και λόγω γάμου, η ιατρική ρόμπα καλύπτει οριστικά όπως όλα δείχνουν, το εντυπωσιακό κορμί της ”Αφροδίτης Αδάμη”, που έγινε γνωστή από τις συμμετοχές της σε ταινίες Eρωτικού περιεχομένου. ”Πoρνo τέλος” λέει η πτυχιούχος ιατρικής του πανεπιστημίου Πατρών, που κάνει το αγροτικό της στη Σύρο. Η 25χρονη, Άννα Μαρία όπως είναι το πραγματικό της όνομα, αποφάσισε να κάνει στροφή για τα μάτια του Σέρβου αγαπημένου της. Έτσι άφησε πίσω τις ταινίες του Σειρηνάκη και πλέον ετοιμάζεται να γίνει καλή σύζυγος, νοικοκυρά και επιστήμονας.\nΌπως λέει η ίδια στην εφημερίδα Espresso βρίσκεται στην Ερμούπολη από τις αρχές του περασμένου Δεκέμβρη και προσφέρει καθημερινά τις υπηρεσίες της, σε δεκάδες ασθενείς που φτάνουν στο νοσοκομείο του νησιού. ”Για μένα ο χώρος του πoρνo αποτελεί πια παρελθόν. Πριν από αρκετούς μήνες γνώρισα τον άντρα της ζωής μου, τον Αλέξανδρο, που είναι από τη Σερβία και τον Eρωτεύτηκα παράφορα. Τον περασμένο Νοέμβριο, παντρευτήκαμε με πολιτικό γάμο και είμαι πολύ ευτυχισμένη” λέει μεταξύ άλλων η 25χρονη και συνεχίζει…\n”Ο άντρας αυτός με έκανε να δω τη ζωή με άλλο μάτι. Να αλλάξω ως άνθρωπος. Το μόνο που θέλω είναι να γίνω καλή σύζυγος και γιατρός και στο μέλλον να αποκτήσω μαζί του παιδιά, που θα ολοκληρώσουν την ευτυχία μας. Ασχολήθηκα με το χώρο του πoρνo, το έζησα και τέλος. Όλοι κάνουμε λάθη. Ωστόσο η ζωή προχωρά και σε όλους αξίζει μια δεύτερη ευκαιρία. Μέσα από αυτό το λειτούργημα, θα γίνω καλύτερη ως άνθρωπος και ως σύζυγος. Ο άντρας μου είναι σπουδαίος και ασχολείται επαγγελματικά με τις τουριστικές επιχειρήσεις. Γνωρίζει για το παρελθόν μου και με στηρίζει στα νέα μου βήματα”.\nΗ Άννα Μαρία θα παραμείνει στη Σύρο για ένα χρόνο για να ολοκληρώσει το αγροτικό της και έπειτα θα ακολουθήσει η ειδικότητα. ”Θέλω να γίνω καρδιολόγος ή παιδίατρος. Δεν έχω αποφασίσει ακόμη. Στο νησί περνάω υπέροχα αφού όλοι οι άνθρωποι είναι γλυκύτατοι. Αρχικά δεν νομίζω ότι οι κάτοικοι με αναγνώρισαν. Έχω δικαίωμα να αλλάξω τη ζωή μου και αυτό δεν πρόκειται να μου το στερήσει κανένας. Είμαι πλέον μια απλή γυναίκα και εργαζόμενη.” Ωστόσο, σύμφωνα με πληροφορίες, παρά το χαμηλό προφίλ της Άννας Μαρίας, η διοίκηση του νοσοκομείου φαίνεται έντονα ενοχλημένη καθώς η παρουσία της πρώην πoρνoστάρ και νυν γιατρού στα επείγοντα, έχει προκαλέσει ποικίλα σχόλια στο διαδίκτυο, πολλά από τα οποία θεωρούνται άκρως συκοφαντικά για το νοσοκομείο.\nΠροηγούμενο άρθροΑισθησιασμός και θηλυκότητα χτυπάνε κόκκινο – Δείτε τις φωτογραφίες της Alyssa Arce\nΕπόμενο άρθροΚορμός ρολό με σαντιγί και κεράσια


«Μέσα στο γήπεδο θα είμαστε εμείς και αυτοί»! | SDNA\n«Μέσα στο γήπεδο θα είμαστε εμείς και αυτοί»!\nΟ Τραϊανός Δέλλας τόνισε στους ποδοσφαιριστές του ότι στο ντέρμπι με τον Ολυμπιακό «θα νιώσετε το μεγαλείο της ΑΕΚ» στο κατάμεστο ΟΑΚΑ, όμως τους ξεκαθάρισε ότι η πρόκριση περνά από τα δικά τους πόδια.\nΠλην της αγωνιστικής προετοιμασίας, ο Τραϊανός Δέλλας ξεκίνησε σήμερα και την ψυχολογική εν όψει του ντέρμπι με τον Ολυμπιακό για το Κύπελλο. Ο τεχνικός της ΑΕΚ μίλησε στους ποδοσφαιριστές του για το μεγάλο παιχνίδι της Τετάρτης, αναφέρθηκε στην μαζική παρουσία του κόσμου στις εξέδρες, όμως τους ξεκαθάρισε ότι η πρόκριση θα έρθει από εκείνους και τους ζήτησε καθαρό μυαλό από το πρώτο λεπτό του αγώνα.\nΟ προπονητής της ΑΕΚ αναφέρθηκε αρχικά στο ματς με την Ερμιονίδα. «Θέλω να σας δώσω συγχαρητήρια για την καλή εμφάνιση που κάνατε», είπε στους παίκτες του και πρόσθεσε: «Έπαιξαν κάποια παιδιά που δεν είχαν παίξει για καιρό, όμως η ομάδα ήταν πολύ καλή. Και είμαι πολύ χαρούμενος γιατί δουλεύουμε καλά και αυτό βγαίνει στο γήπεδο. Να ξέρετε πως αυτό είναι το μυστικό: όταν δουλεύεις καλά στην προπόνηση, θα είσαι καλός και στο γήπεδο. Ακολουθούν πολλά παιχνίδια. Είναι περίπου 20 μαζί με τα play off. Θέλω να συνεχίσετε την καλή δουλειά γιατί είναι σίγουρο πως η ομάδα θα σας χρειαστεί όλους».\nΣτην συνέχεια, ο «Κολοσσός» μίλησε στους ποδοσφαιριστές του για το παιχνίδι με τον Ολυμπιακό: «Τώρα έχουμε πλέον μπροστά μας το ντέρμπι με τον Ολυμπιακό. Σε αυτό το ματς θα νιώσετε το μεγαλείο της ΑΕΚ. Το γήπεδο θα είναι γεμάτο από κόσμο», είπε και έσπευσε να προσθέσει πως: «Ο κόσμος, όμως, θα βρίσκεται στις εξέδρες. Θα βοηθήσει πολύ με τη φωνή του, αλλά μέσα στο γήπεδο θα είμαστε μόνο εμείς και αυτοί. Έντεκα εναντίον έντεκα. Και θα πρέπει να έχουμε πολύ καθαρό μυαλό και ηρεμία. Αυτό είναι το πιο σημαντικό. Να μπορέσουμε να έχουμε το μυαλό μας απολύτως καθαρό από την αρχή μέχρι και το τέλος του αγώνα και να κάνουμε τον κόσμο χαρούμενο».\n«Γήπεδο στην ΑΕΚ, ακέραιο το άλσος»\nΜε τους οργανωμένους οι παλαίμαχοι της ΑΕΚ


4 tips για αποτελεσματικότερη διαφήμιση στα social media | Leader Online\nTo «next big thing» είναι αυτό που αναζητούν όλοι οι επαγγελματίες στον χώρο του marketing, παρόλο που είναι γνωστό ότι τις περισσότερες φορές οι καλύτερες καμπάνιες βασίζονται σε… απλά πράγματα: στην επιλογή της κατάλληλης πλατφόρμας που θα ανταποκρίνεται στο κατάλληλο κοινό, με το κατάλληλο μήνυμα και την κατάλληλη στιγμή. Βέβαια, στην πραγματικότητα, είναι πολύ πιο δύσκολο να καταφέρει κάποιος να επιλέξει όλα τα σωστά «συστατικά» την ίδια στιγμή, αλλά υπάρχουν μερικοί που το καταφέρνουν.\nΔείτε λοιπόν, στη συνέχεια, ποια είναι τα κυριότερα «συστατικά» των καλύτερων social media εκστρατειών παγκοσμίως και μάθετε πώς μπορείτε και εσείς να επιλέξετε τα κατάλληλα εργαλεία για τη δική σας επιτυχημένη συνταγή. Οι εν λόγω καμπάνιες περιλαμβάνονται στη λίστα του Warc 100, με την ετήσια κατάταξη των καλύτερων social media εκστρατειών, βάσει της απόδοσής τους σε 87 παγκόσμια βραβεία αποτελεσματικότητας και στρατηγικής. Οι καμπάνιες έγιναν με διαφημιση στο Facebook ή στα άλλα social media (YouTube, Twitter, Google Plus).\n1. Χρήση πολλαπλών καναλιών\nΟι καμπάνιες που κατατάσσονται στη λίστα ως οι πιο επιτυχημένες χρησιμοποιούν περισσότερα κανάλια (7.4 κατά μέσο όρο), σε σύγκριση με άλλες καμπάνιες, (6.5 κατά μέσο όρο). Αυτό υποδηλώνει ότι η χρήση ενός μεγαλύτερου εύρους καναλιών (πχ. SEO, Διαφημιση Adwords), μπορεί να σας βοηθήσει να προσεγγίσετε το κοινό σας και να επιφέρει μεγαλύτερη επιτυχία στην καμπάνια σας.\n2. Μεγαλύτερη διάρκεια, περισσότερες πιθανότητες για επιτυχία\nΌταν πρόκειται για social media καμπάνιες πάρα πολλοί marketers εξακολουθούν να στοιχηματίζουν σε μικρής διάρκειας καμπάνιες. Ρίχνοντας όμως, μια πιο προσεκτική ματιά στη λίστα του Warc 100, παρατηρούμε ότι οι καμπάνιες διάρκειας τριών ή ακόμα και δώδεκα μηνών, είναι οι πιο επιτυχημένες. Ο λόγος είναι ότι όσο πιο μεγάλη διάρκεια έχει μια καμπάνια, τόσο περισσότερα θα είναι και τα μετρήσιμα αποτελέσμα της. Η καμπάνια σας θα πρέπει να τρέξει για όσο χρονικό διάστημα χρειάζεται για να φθάσει στο ανώτατο αριθμό ατόμων, πριν ξεκινήσετε να μετράτε την αποδοτικότητα της.\n3. Το budget παίζει σημαντικό ρόλο\nΜπορεί να ακούγεται τετρημένο, αλλά όσο μεγαλύτερο budget διαθέτετε για τις καμπάνιες σας, τόσο καλύτερα αποτελέσματα θα έχετε. Οι περισσότερες από τις εκστρατείες στη λιστα Warc 100 διέθεσαν πάνω από 3 εκατομμύρια βρετανικές λίρες και οι υπόλοιπες «κόστισαν» κατά μέσο όρο εώς 500.000 βρετανικές λίρες.\n4. Η Εξατομίκευση (Personalization) είναι υπερεκτιμημένη\nΡωτήστε ένα γκουρού των social media και θα ορκιστεί ότι τα social media αφορούν την εξατομίκευση ενός μηνύματος. Παρ’ όλο που δεν είναι κακή ιδέα, η λίστα Warc 100 μας δείχνει ότι είναι μάλλον υπερεκτιμημένη αυτή η έννοια. Στην πραγματικότητα, το συναίσθημα, η αφήγηση μιας ιστορίας και το χιούμορ φαίνονται να είναι οι παράγοντες που διαφοροποιούν μια επιτυχημένη καμπάνια από μια άλλη.\nΠιθανώς, διαβάζοντας αυτό το άρθρο, αναρωτηθείτε αν οι συγκεκριμένες καμπάνιες της λίστας Warc 100 είναι οι πιο αντιπροσωπευτικές, κυρίως λόγω των ιλιγγιωδών ποσών τους -προφανώς και είναι ανέφικτο να δαπανηθούν τόσα πολλά χρήματα από τους περισσοτέρους marketers για μια social media καμπάνια. Αυτό όμως, που είναι εφικτό, είναι να εμπνευστείτε από αυτές και να βάλετε καλά στο νου σας τα παρακάτω 4 απλά πράγματα:\n• Σταματήστε να επικεντρώνεστε μόνο σε ένα κανάλι που θεωρείτε ότι είναι το πιο κατάλληλο και μην διστάζετε να δοκιμάσετε και άλλα.\n• Σχεδιάστε μεγαλύτερης διάρκειας καμπάνιες.\n• Αυξήστε το ετήσιο σας budget: τρεξτε λιγότερες αλλά πιο επιτυχημένες καμπάνιες.\n• Παίξτε τα «χαρτιά» σας σωστά: προκαλέστε συναίσθημα, χρησιμοποιήστε χιούμορ και πείτε ωραίες, ενδιαφέρουσες ιστορίες.


Αρχιεπίσκοπος Αναστάσιος για Αγία Σοφία: Πολιτιστική τζιχάντ η μετατροπή σε τζαμί - Orthodox Times\nΟκτ 17, 2020 | 14:24\nΣε ακόμη μια ηχηρή παρέμβαση προχώρησε ο Αρχιεπίσκοπος Τιράνων, Δυρραχίου και πάσης Αλβανίας Αναστάσιος για το θέμα της Αγίας Σοφίας.\nΜιλώντας στην ΕΡΤ, ο κ. Αναστάσιος χαρακτηρίζει «πολιτιστική τζιχάντ» την επιλογή Ερντογάν να μετατραπεί η Αγία Σοφία σε τέμενος και σημειώνει ότι η απόφαση αυτή «γυρίζει την ανθρωπότητα σε παλιές σκοτεινές εποχές».\nΗ πλήρης δήλωση του Αρχιεπισκόπου Αναστασίου:\n«Η απόφαση αυτή για την Αγία Σοφία είναι ένα είδος πολιτιστικής επιθέσεως, πολιτιστικού τζιχάντ. Τα τελευταία χρόνια όλοι οι σοβαροί, τόσο χριστιανοί όσο και μουσουλμάνοι, καταδικάζουν κάθε μορφή ιερού πολέμου, τζιχάντ. Υπάρχει μια ισλαμική ευαισθησία μέχρι τώρα που έχει σεβαστεί την ομορφιά της Αγίας Σοφίας. Ο άκριτος όμως φανατισμός ζητεί να εκμεταλλευτεί, να κλέψει το κάλλος του πιο ωραίου Ναού της αδιαίρετης Χριστιανοσύνης.\nΗ απόφαση αυτή ανήκει στις τραγικές αποφάσεις και ενέργειες που ναρκοθετούν τη μεγαλύτερη ελπίδα και προσπάθεια της εποχής μας. Την ειρηνική συνύπαρξη των θρησκειών και των πολιτισμών. Αυτή η απόφαση μάς γυρίζει πίσω σε σκοτεινές ιστορικές πτυχές και πραγματικά έχει δημιουργήσει μια πραγματική απορία και αγανάκτηση ότι μια χώρα σαν την Τουρκία που επιθυμεί να είναι στην πρωτοπορία, διαλέγει έναν ρόλο καθυστερημένης πολιτιστικής οπισθοφυλακής.\nΕπανειλημμένως μου δόθηκε η ευκαιρία και τονίζω ότι το λάδι της θρησκείας είναι αμαρτία και λάθος να χρησιμοποιείται για να ανάβει και να εξυπηρετεί εθνικιστικούς και πολιτικούς σκοπούς. Ο ευγενής σκοπός της θρησκείας είναι να απαλύνει τις πληγές και να ειρηνεύει τις ψυχές των ανθρώπων. Να προάγει τον πολιτισμό και όχι να τον οδηγεί πίσω».


Αντώνης Σρόιτερ: Δείχνει το άλλο του πρόσωπο! Άφησε το κοστούμι και έβαλε αθλητικά! - News - Youweekly\nΑντώνης Σρόιτερ: Δείχνει το άλλο του πρόσωπο! Άφησε το κοστούμι και έβαλε αθλητικά!\nΌπως δεν τον έχετε ξαναδεί!\nNews 23.12.2019 15:52\nΟ Αντώνης Σρόιτερ το τολμάει και δείχνει το άλλο του πρόσωπο! Ο αγαπημένος δημοσιογράφος άφησε το κοστούμι του και έβαλε τα αθλητικά του ρούχα! Έπαιξε μπάσκετ και τους "τρέλανε" όλους!\nΟ γνωστός δημοσιογράφος έχει δείξει πως είναι ιδιαίτερα δραστήριος και ασχολείται έντονα με τον αθλητισμό.\nΈτσι δεν έχασε την ευκαιρία και έλαβε μέρος στο τουρνουά μπάσκετ που διοργάνωσαν οι δημοσιογράφοι, όπου έδειξε το αθλητικό του πρόσωπο.\nΟ φωτογραφικός φακός του YouWeekly.gr τον "συνέλαβε" εν ώρα δράσης και σας τον παρουσιάζει!\nΟ χρόνος άλλωστε δεν περνάει πάνω από τον δημοσιογράφο, μιας και η εικόνα του πριν από 30 χρόνια μοιάζει να είναι ίδια!


Unima Hellas - Forum • Προβολή θέματος - Παγκόσμια Θεσσαλονίκη 2020\nΠαγκόσμια Θεσσαλονίκη 2020\nαπό deskalp » 15 Φεβ 2020, 12:50\nΗ φετινή παγκόσμια μερα Κουκλοθεάτρου στη Θεσαλλονίκη, θα φιλοξενηθεί απο το Κρατικό Θέατρο Βορείου Ελλάδος στις 22 Μαρτίου. Η προβολή της Τέχνης μας, απο τους χώρους του επίσημου δημόσιου θεατρικού φορέα της Βορείου Ελλάδας, είναι μια προοπτική που μας γεμίζει χαρά αλλα και ευθύνη.\nΓι αυτο καλούμε όσους κουκλοπαίχτες έχουν παραστάσεις που μπορούν να παιχτούν σε μεγάλη σκήνη (200- 400 ατόμων), να δηλώσουν το ενδιαφέρον τους άμεσα στο e-mail [email protected]. Μαζί με το ενδιαφέρον σας δηλώστε οπωσδήποτε το χρόνο στησίματος και ξεστησίματος και την διάρκεια της παράστασης σας. Οι δηλώσεις ενδιαφέροντος θα πρέπει να υποβληθούν εως τις 22 Φλεβάρη, το αργότερο. Θα επιλεχτούν συνολικά απο 2 εως το πολύ 4 παραστάσεις, εφόσον μπορούμε να διασφαλίσουμε την κάλυψη των εξόδων για την μεταφορά.\nΟι κούκλες και οι άνθρωποι τους απο την Βόρεια Ελλάδα.\nαπό deskalp » 27 Φεβ 2020, 11:44\nΕνημέρωση από τις τελευταίες συνελεύσεις για την Παγκόσμια στη Θεσσαλονίκη\nΑρκετά από τα θέματα για την διοργάνωση της γιορτής μας παραμένουν σε εκκρεμότητα μέχρι να λάβουμε την επίσημη απάντηση στο γράμμα μας από το ΚΘΒΕ. Σκεφτόμαστε ήδη ένα πλάνο Β σε περίπτωση που έχουμε αρνητική απάντηση στο αίτημα μας για πωλητήριο και κουτί ενίσχυσης/καπέλο. Ομόφωνα αποφασίστηκε, η Μαριαλένα να κάνει το εργαστήριο που μας πρότεινε έτσι κι αλλιώς, για την ενίσχυση του ταμείου της παγκόσμιας. Την οργάνωση του εργαστηρίου αυτού ανέλαβε η Μαρία. Θα προσπαθήσουμε να οργανώσουμε και εμείς άλλο ενα εργαστηριο (με την Ευη Χατζημητάκου/ εμψυχωσης σε εκπαιδευτικούς) για τον ίδιο σκοπό.\nΓραμματεία: Πολύ σημαντική η γραμματεία και θα της δώσουμε ιδιαίτερη έμφαση, μεγάλο τραπέζι, αρκετά άτομα γραμματείς, αφθονο ενημερωτικό υλικό, κτλ\nΠωλητήριο (κονκάρδες και τσάντες unima): Σε περίπτωση που η απάντηση απο το ΚΘΒΕ είναι θετική, η Αρχοντούλα θα αναλάβει τον τομέα πωλητηρίου: αποδείξεις, οργάνωση, παραλαβή, στήσιμο και συννενόηση με Αθήνα. Προχωράμε επίσης αυτό με τα δελτία εισόδου.\nΠρογραμματισμός Παραστάσεων: σε περίπτωση καλοκαιρίας θα προσπαθήσουμε να έχουμε 2 με 3 παραστάσεις στην κεντρική σκηνή (φιλοξενούμενες παραστάσεις που έρχονται από άλλες πόλεις και είναι κατάλληλες για την μεγάλη σκηνή του ΚΘΒΕ) και άλλες 10-12 παραστάσεις μικρής διάρκειας (10-20 λεπτών) στην εξωτερική πλατεία (υπάρχουν 2 εξωτερικές σκηνές). Στην κεντρική σκηνή, αποφασίστηκε να μην παίξει παράσταση που έχει ήδη παιχτεί στην Θεσσαλονίκη φέτος. Μέχρι την οριστική απάντηση του ΚΘΒΕ σχετικά με τους χώρους, οι κουκλοπαίκτες που θέλετε να προσφέρετε την παράστασή σας στη γιορτή μας μπορείτε να συμπληρώσετε την αίτηση που επισυνάπτουμε και να την στείλετε στο νέο mail του βορείου τμήματος της unima: [email protected] . Για πληροφορίες επικοινωνήστε με τη Δέσποινα στο 6976055790\nΠαρέλαση: Η παρέλαση θα γίνει στις 21 Μαρτίου, μια μέρα πριν σε κεντρικό σημείο της πόλης. Την οργάνωση της ανέλαβε ο Παναγιώτης και η Δήμητρα. Η Λίζα δρομολογεί ό,τι χρειάζεται σχετικά με την άδεια από το Δήμο.\nΕθελοντές: Ξεκινήσαμε ήδη την αναζήτηση εθελοντών (ανακοίνωση στην σχολή θεάτρου ΑΠΘ και σχολή θεάτρου ΚΘΒΕ και στο τμήμα νηπιαγωγών ΑΠΘ, Καλών Τεχνών κτλ κτλ). Το κομμάτι των εθελοντών ανέλαβε η Μαρία και η Λίζα.\nΕργαστήρι: Θα γίνεται σε κάποιον χώρο, μάλλον εξωτερικό, ένα εργαστήρι κατασκευής κούκλας για παιδιά σε όλη τη διάρκεια της ημέρας. Την οργάνωση του εργαστηρίου έχουν αναλάβει η Θεοδοσία και η Έυη.\nΗ επόμενη συνάντηση ορίστηκε την Τρίτη 3 Μαρτίου στις 16:00, θεωρώντας ότι μέχρι τότε θα έχουμε μια απάντηση από το ΚΘΒΕ. Θα βρεθούμε στο cafe DODO, λεωφ. Μ. Αλεξάνδρου 37, Θεσσαλονίκη.\nΠάμε για μια ακόμα όμορφη κουκλογιορτή! Ζήτω!\n(91.5 KiB) Έχει μεταφορτωθεί 70 φορές\nαπό Ελένη Βογιατζίδου » 27 Φεβ 2020, 13:04\nελπίζουμε γρηγορα να έρθει η απάντηση.\nΟταν ετοιμάσετε το δελτίο τύπου σας να μας το προωθήσετε για να το συμπεριλάβουμε στο newsletter και αν χρειαστείτε κάποια βοήθεια, συμβουλή, πέμπτη έκτη γνώμη με χαρά να σας βοηθήσουμε!


ΗΛΙΟΥΠΟΛΗ - ilioupolis.gr - Κοινωνικό Εισόδημα Αλληλεγγύης: Ποιοι πρέπει να κάνουν ξανά αίτηση\nΠροηγούμενο Αρθρο Οικογενειακά επιδόματα: Ποιοι χάνουν, ποιοι κερδίζουν\nΕπομενο Αρθρο Ξεκίνησαν οι χειμερινές εκπτώσεις\n• Έντυπο συναίνεσης. Το υπογράφουν όλα τα ενήλικα μέλη του νοικοκυριού και θεωρείται από τα ΚΕΠ το γνήσιο της υπογραφής. Υπάρχει και διαδικτυακά.-Ε1 από όλα τα ενήλικα μέλη του νοικοκυριού.\n• Εκκαθαριστικό σημείωμα από όλα τα ενήλικα μέλη του νοικοκυριού.\n• Άδεια παραμονής για αλλοδαπούς (φωτοτυπία διαβατηρίου / ταυτότητας).\n• Κάρτα ανεργίας, αν ο αιτών δηλώνει άνεργος.\n• Έσοδα τελευταίου εξαμήνου. Σε αυτά συγκαταλέγονται οι μισθοί, τα επιδόματα, τυχόν εισοδήματα από αγροτική δραστηριότητα, από επιχειρηματική δραστηριότητα, εργόσημα, συντάξεις κλπ.\n• Φωτοτυπία βιβλιαρίου τραπέζης, στο όνομα του αιτούντα.\n• Φωτοτυπία ηλεκτρονικού μισθωτηρίου σε περίπτωση ενοικίου.\n• Εάν υπάρχει παραχώρηση, φωτοτυπία ηλεκτρονικού μισθωτηρίου παραχώρησης ή ιδιωτικού συμφωνητικού παραχώρησης. Πρέπει να έχει θεωρημένο το γνήσιο της υπογραφής του παραχωρητή και του παραχωρησιούχου και λογαριασμό ΔΕΚΟ (πχ ΔΕΗ) στο όνομα του παραχωρησιούχου.\nΚΕΠ\tδικαιούχοι\tαιτήσεις\tΚοινωνικό Εισόδημα Αλληλεγγύης


Γενικά – Velimezi Collection\nΑπό πολύ νωρίς, σε συνεργασία με το Μουσείο Μπενάκη, προγραμματίστηκε και οργανώθηκε ο «Περίπλους των εικόνων», δηλαδή η περιοδεία της έκθεσης των εικόνων στην Ελλάδα και στο εξωτερικό, σε μεγάλα μουσεία και ιδρύματα, είτε μετά από πρόσκληση είτε ως ανταλλαγή με άλλες εκθέσεις είτε στο πλαίσιο διεθνών εκδηλώσεων είτε ακόμη και ως εκθέσεις με την ευκαιρία επίσημων επισκέψεων των εκάστοτε Προέδρων της Ελληνικής ∆ημοκρατίας σε άλλες χώρες, πάντοτε υπό την αιγίδα του Πατριαρχείου Κωνσταντινουπόλεως, της Προεδρίας της Ελληνικής ∆ημοκρατίας, του Υπουργείου Εξωτερικών και του Υπουργείου Πολιτισμού και Τουρισμού.\nΜέχρι σήμερα έχουν πραγματοποιηθεί είκοσι δύο διεθνείς εκθέσεις με έργα της Συλλογής και δεκάδες ειδικές παρουσιάσεις του CD-ROM, καθώς και τέσσερις συμμετοχές με αντιπροσωπευτικά έργα της σε άλλες εκθέσεις με το ίδιο ή παρεμφερές αντικείμενο. Το ενημερωτικό «υλικό» που συνοδεύει τα Ταξίδια των Eικόνων έχει εκδοθεί σε δώδεκα διαφορετικές γλώσσες. Παράλληλα πραγματοποιούνταν συντηρήσεις των εικόνων και προετοιμασία τους για τις επόμενες εκθέσεις, καθώς και ανατυπώσεις των ήδη εξαντλημένων εκδόσεων.\nΕπιπλέον καταβάλλεται συνεχής προσπάθεια για τον εμπλουτισμό της Συλλογής με νέα αποκτήματα από αγορές και δωρεές. Πρώτο αποτέλεσμα αυτής της προσπάθειας ήταν η δημιουργία ενός νέου συνόλου έργων που προσετέθη στη Συλλογή Βελιμέζη, τα ανθίβολα και σχέδια εργασίας αγιογράφων από τον 18ο αιώνα μέχρι σήμερα.


THE CAPSULE | FreeCinema\nΣΚΗΝΟΘΕΣΙΑ: Αθηνά Ραχήλ Τσαγγάρη\nΚΑΣΤ: Αριάν Λαμπέντ, Κλεμάνς Ποεζί, Ιζόλντα Ντισόκ, Ευαγγελία Ράντου\nΗ σύνοψη προέρχεται ατόφια από το δελτίο Τύπου της παραγωγής. Το είδος του φιλμ χαρακτηρίζεται ως «Άγνωστο», διότι το κοινό των ταινιών που διανέμονται στις αίθουσες δεν είναι υποχρεωμένο να γνωρίζει τι σημαίνει projection installation ή να το αντιλαμβάνεται ως genre κινηματογραφικό. Το έργο ξεκίνησε ως «παραγγελιά» για τη DesteFashionCollection 2012, όμως, λειτουργεί αυτόνομα και ως ένα πειραματικό φιλμ μεσαίου μήκους. Κανένα ίχνος σαρκασμού ή μια κάποια λανθάνουσα υποψία χιούμορ δεν εντοπίζεται σε αυτή την παράγραφο, ειλικρινά.\nΕνταγμένη στο πλαίσιο του αποκαλούμενου «weird wave» του… ακόμη πιο νέου ελληνικού κινηματογράφου, κυρίως εξαιτίας των συνεργασιών της, η Αθηνά Ραχήλ Τσαγγάρη καταδιώκεται εδώ και μερικά χρόνια από στερεότυπα του Τύπου μάλλον άδικα. Το σινεμά της έχει μια προσωπική γραφή αυστηρότητας, έναν τόνο σχεδόν κλινικό και μια εσωτερικότητα γένους θηλυκού. Δεν εννοώ την ανοησία της ορολογίας «γυναικείο σινεμά». Πολύ απλά, η Τσαγγάρη αισθάνεται καλύτερα το φύλο με το οποίο ήρθε σε τούτο τον κόσμο. Ή, ακόμη καλύτερα, αναζητά την πλήρη κατανόηση της φύσης της, λες και το ίδιο της το φιλμ έχει ορμόνες, ψυχοσύνθεση, έως και στιγμές κατά τις οποίες αιμορραγεί από την περίοδό της!\nΑπό τη συμπεριφορική παρθενία της ηρωίδας του «Attenberg», περνάμε πλέον σε ένα απόλυτης ελευθερίας στην αφήγηση «δοκίμιο» επάνω στη γέννηση της «Εύας» που διδάσκεται τους ρόλους της, βιώνει το κομμάτι της ζωής που της αναλογεί και αναγεννάται μέσα σε ένα πλαίσιο – σύστημα ανακύκλωσης ιδεών, αντιλήψεων και ταυτοτήτων (ουχί σεξουαλικών), πάντοτε με μια αντίληψη ότι η γυναίκα κρατά το «πάνω χέρι» ως Μητέρα όλων. Που η μοίρα την έχει καταδικάσει να «ανακυκλώνεται».\nΣτην εθιστικά εμπνευσμένη εισαγωγή, έξι ηρωίδες παίρνουν σάρκα και οστά μέσα από άψυχα, χρηστικά αντικείμενα ή έπιπλα, τονίζοντας την απουσία της βούλησης, ντύνονται σχεδόν με σχολικές ποδιές, για να ενταχθούν στο πλαίσιο των καθημερινών τους «ασκήσεων», φθονούν ή μια την άλλη, αποκτούν μια άλλη, πιθανή διάσταση ενός inner self και έρχονται σε επαφή με το υπέρτατο Ον της μητριαρχίας, που από πάντα ήταν και θα βρίσκεται εδώ.\nΗ συνέχεια είναι ανοιχτή προς κάθε είδους ανάγνωση, μέχρι τη συνειδητοποίηση του «Είσαι γυναίκα», του θνητού τέλους (σα βαμπιρικό φιλί που ρουφάει τη ζωή από το αίμα σου) και της αρχής ενός νέου κύκλου. Στο διηνεκές.\nΗ φόρμα του «The Capsule» βρίσκει αναφορές συγγενείς με το παζολινικό «Salo» ή το «Institute Benjamenta» των αδελφών Κουέι και εμπνέεται ανοιχτά από τα ζωγραφικά έργα της Αλεξάντρα Βαλισέφσκα (τα οποία αποκτούν μια υπέροχα τρισδιάστατη, animated διάσταση εδώ). Καλλιτεχνική διεύθυνση, φωτογραφία, ενδυματολογία, μακιγιάζ και μαλλιά προτείνουν μια απίστευτα καλαίσθητη εμπειρία, όμως, το πλήρως αφηρημένο περιεχόμενο του φιλμ και οι ενίοτε αμφιλεγόμενοι συμβολισμοί του δε γίνονται εύκολα… food for thought για τον οποιονδήποτε. Ο ανωτέρω βαθμός αξιολόγησης μπήκε με περισσή αμηχανία, αφού το είδος (ακόμη και σε συνάρτηση με τη μικρή διάρκεια) του «πειραματικού» σινεμά δύσκολα μπορεί να ταυτιστεί με τον ιδανικό, υποκειμενικό κριτή. Το σύνολο με βρήκε ικανοποιημένο, αλλά και αμέτοχο. Για να σου το πω απλά, ήταν σα να με ρώτησε κάποιος τι γνωρίζω για τη γυναικεία περίοδο! Αφού δεν τη βιώνω, πώς θα μπορούσα να δώσω μια τίμια απάντηση;\nΤο «The Capsule» προβάλλεται σε κοινό πρόγραμμα με το «Higuita» του Αλέξανδρου Βούλγαρη.\nΤο κοινό που ενδιαφέρεται να ανακαλύψει μια μορφή θεάματος πέρα από το συμβατικό, αφηγηματικό σινεμά, αξίζει να «μπει» μέσα στη φόρμα και τις εικόνες της Αθηνάς Ραχήλ Τσαγγάρη. Χωρίς να μπορώ να κατηγορήσω και εκείνους που… θα πάρουν τα βουνά (ειδικά με το συνοδευτικό έργο αυτού του double feature…)!\nTAGS: Αθηνά Ραχήλ Τσαγγάρη, Αριάν Λαμπέντ, Ελληνική, Ευαγγελία Ράντου, Ιζόλντα Ντισόκ, Κλεμάνς Ποεζί\nΣε κάνει να μη θέλεις να ξαναπάς με γυναίκα!


Μήπως δεν είμαι Σέντερ Φόρ; - Athlometrix\nΜήπως δεν είμαι Σέντερ Φόρ;\nΚαλώς ή κακώς όλο το «αλατοπίπερο» στο ποδόσφαιρο είναι το γκόλ. Όλοι θα θυμόμαστε οτι απο τα παλιότερα χρόνια στις αλάνες τσακωνόμασταν με τους φίλους μας για το ποιός θα παίξει επίθεση και ποιός θα κάτσει άμυνα κάνοντας την «αγγαρεία». Η αλήθεια όμως είναι οτι ούτε οι μισοί δεν έκαναν για να παίξουν απο τη μέση και μπροστά, απλά ήθελαν να έχουν την ευκαιρία να σκοράρουν...\nΗ θέση του κάθε ποδοσφαιριστή στον αγωνιστικό χώρο αποδεικνύεται στο σύγχρονο ποδόσφαιρο καθοριστική για την ανάδειξη του, ενώ η ικανότητα του να αγωνίζεται σε περισσότερες απο μια θέσεις τον κάνει αυτόματα ένα πολυτιμότατο εργαλείο στα χέρια του προπονητή.\nΑρκετές φορές παίκτες ακόμη και παγκοσμίου κλάσης δικαιολογούν μια αρνητική τους επίδοση με την ατάκα: «Ο προπονητής δεν με έβαλε στην φυσική μου θέση και ήταν δύσκολο να αποδώσω». Χωρίς αυτό να σημαίνει πως ο ποδοσφαιριστής είπε κάτι κακό, αυτομάτως μειώνει την αξία του μόνος του καθώς στο σύγχρονο ποδόσφαιρο οι λεπτομέρειες είναι αυτές που κάνουν τη διαφορά ενός Top Class παίκτη απο έναν απλώς καλό παίκτη. Έχει εξελιχθεί τόσο πολύ πλέον το άθλημα που οι απαιτήσεις απο τους ποδοσφαιριστές έχουν εκτοξευθεί στα ύψη. Δεν βλέπεις πλέον στις κορυφαίες ομάδες τον αργό παίκτη που έπαιζε τις δεκαετίες του 80' και του 90' απλά και μόνο επειδή είχε καλή τεχνική. Δεν βλέπεις πλέον κεντρικούς αμυντικούς χωρίς τεχνική που το μόνο που τους ενδιαφέρει είναι να απομακρύνουν τη μπάλα απο την άμυνα όπως παλιά. Επίσης δύσκολα θα συναντήσεις πλέον ποδοσφαιριστή στο κορυφαίο επίπεδο να μην χρησιμοποιεί και τα δύο του πόδια στα χτυπήματα της μπάλας. Τέλος δεν νοείται επιθετικογενής παίκτης να μην συμβάλλει στην αμυντική λειτουργία μιας ομάδας κ.ο.κ.\nΣε αρκετές περιπτώσεις ποδοσφαιριστών η αλλαγή της θέσης απο τον προπονητή τους λειτούργησε ευεργετικά για τη συνέχεια της καριέρας τους. Δεν είναι λίγα τα παραδείγματα, μερικά απο τα οποία θα δούμε και παρακάτω και κοιτάζοντας τα κανείς μένει με το στόμα ανοιχτό.\nΗ αλλαγή θέσης ενός παίκτη συμβαίνει επειδή ο προπονητής, βλέπει κάτι σε αυτόν και αναζητά να πάρει το μάξιμουμ της απόδοσης του. Οι λεπτομέρειες οι οποίες μπορεί να οδηγήσουν σε μια αλλαγή θέσης είναι άπειρες, γι αυτό οι νεαροί παίκτες οφείλουν να ακούνε τις συμβουλές των προπονητών τους καθώς εκείνοι είναι οι ποδοσφαιρικοί τους πατέρες. Η σωματοδομή, τα τεχνικά χαρακτηριστικά, η ψυχολογική κατάσταση και τα φυσικά προσόντα είναι μερικά απο τα χαρακτηριστικά που οδηγούν ένα παίκτη σε αλλαγή θέσης, εφόσον παρατηρηθεί ότι εκεί που αγωνίζεται δεν προσφέρει το 100% των δυνατοτήτων του στην ομάδα του.\nΤο ξέρατε οτι ο Βίκτωρας Κλωναρίδης στην ομάδα νέων της ΑΕΚ συστήθηκε ώς 10άρι και λόγω της καλής του τεχνικής και επαφής με τη μπάλα ξεχώριζε με τις ικανότητες του; Η συνέχεια όμως δεν ήταν ανάλογη στην καριέρα του καθώς οι τότε προπονητές του έκριναν ότι δεν μπορεί να ηγηθεί μιας ομάδας στο γήπεδο και να καθοδηγεί τον τρόπο ανάπτυξης ενός συνόλου. Ο λόγος; Η γλώσσα! Ο Κλωναρίδης με τις Βέλγικες ρίζες δεν μιλούσε λέξη απο τα ελληνικά με αποτέλεσμα να μην μπορεί να συνεργαστεί με τους συμπαίκτες του, να τους καθοδηγήσει, να τους εμψυχώσει και να καθιερωθεί σε αυτή την καίρια θέση. Η μετατόπιση του στα άκρα της επίθεσης ευνόησε τις προσωπικές του ικανότητες στο ένας εναντίον ενός, την διεισδυτικότητα και την ταχύτητα του με αποτέλεσμα να διακριθεί εκεί.\nΜια τέτοια εκτίμηση σχετικά με το σε ποιά θέση μπορείς να αγωνιστείς την κάνει και η Athlometrix. Η «μηχανή» εκτίμησης της θέσης σου γίνεται μέσα απο έναν τεράστιο συνδυασμό των φυσικών σου, σωματικών σου, τεχνικών σου και ψυχολογικών σου προσόντων και εφόσον εκτελέσεις τα δύο ολοκληρωμένα πλάνα δίωρης εξέτασης, σου παρουσιάζουμε αυτόματα στο προφίλ σου και σε ποιές θέσεις είσαι ικανός να αγωνιστείς με επιτυχία, σε κλίμακα ποσοστού επι τις εκατό.\nΤρία τρανά παραδείγματα αλλαγής θέσης παικτών παγκόσμιας κλάσης είναι τα παρακάτω:\nΈκανε το «μπαμ» στην Σαουθάμπτον ως αριστερό μπακ, με συνεχή ανεβάσματα και όντας διαρκής απειλή για τις αντίπαλες άμυνες. Η απόλυτη υπέρβασή του, όμως, ήρθε όταν καθιερώθηκε ως αριστερό χαφ, κάνοντας μια αξέχαστη εμφάνιση ως παίκτης της Τότεναμ κόντρα στην Ίντερ και τον. ταλαίπωρο (εκείνο το βράδυ) Μαϊκόν, με χατ - τρικ μέσα στο Μιλάνο.\nΈκτοτε, ο Μπέιλ θεωρούνταν πλέον φουλ επιθετικός παίκτης. Σε αυτή την θέση εκτόξευσε τις επιδόσεις του σε γκολ και ασίστ, σε αυτή την θέση έγινε και η πιο ακριβή μεταγραφή όλων των εποχών, αφού για χάρη του η Ρεάλ ξόδεψε εκατό εκατομμύρια ευρώ. Μάλιστα στους Μαδριλένους λόγω της ύπαρξης του Κριστιάνο Ρονάλντο στο αριστερό άκρο της επίθεσης αγωνίζεται πλέον σαν δεξιός επιθετικός μέσος!\nΟ Αρσέν Βενγκέρ το. υποπτεύονταν από τότε που συνεργάστηκαν στην Μονακό, ότι θα μπορούσε να εξελιχθεί σε έναν σέντερ φορ παγκόσμιας κλάσης. Παρ' όλα αυτά, στην ομάδα του Πριγκιπάτου χρησιμοποιούσε τον «Τιτί» ως αριστερό εξτρέμ, όπου ο γεμάτος ταλέντο και κλάση Ανρί ξεχώρισε και πάλι, παίρνοντας μεταγραφή στην Γιουβέντους.\nΚανείς, ούτε καλά καλά ο ίδιος, δεν θυμάται το πέρασμά του από την «Μεγάλη Κυρία». Ο Βενγκέρ, στο τιμόνι της Αρσεναλ πλέον, τον απέκτησε για να καλύψει το κενό του Νικολά Ανελκά και τον καθιέρωσε με το «μπονζούρ» στην κορυφή της επίθεσης.\nΟ «Τιτί» δεν σκόραρε στα πρώτα οκτώ παιχνίδια του και υπήρξαν αμφιβολίες για το αν ήταν η κατάλληλη λύση για τους «κανονιέρηδες». Η συνέχεια, γνωστή. Ο Ανρί εξελίχθηκε σε έναν γκολτζή πρώτου μεγέθους, διαλύοντας όλα τα ρεκόρ σκοραρίσματος στον λονδρέζικο σύλλογο.\nΑν ρωτήσεις τον Πάουλο Σόουζα ποια ήταν η πιο πετυχημένη κίνηση προπονητή την τελευταία 20ετία στο παγκόσμιο ποδόσφαιρο, η απάντησή του είναι ξεκάθαρη και κατηγορηματική: Η οπισθοχώρηση του Αντρέα Πίρλο στην Μίλαν, από την θέση του επιτελικού σε αυτή του αμυντικού χαφ, δια χειρός Κάρλο Αντσελότι.\nΟ χαρισματικός πλέι μέικερ της Γιουβέντους, όμως, δεν βίωσε για πρώτη φορά αυτή την αλλαγή ως «ροσονέρο». Στην Μπρέσια, ο Κάρλο Ματσόνε έψαχνε τρόπο να χωρέσει στην ενδεκάδα τον Πίρλο με τον Ρομπέρτο Μπάτζιο και έφερε πιο πίσω τον πρώτο, μια κίνηση που άλλαξε για πάντα την καριέρα του.\nΣτην Ίντερ, όπου μεταγράφηκε στη συνέχεια, προωθήθηκε και πάλι στην θέση του επιτελικού, χωρίς να βγάζει μάτια, όπως έκανε στη συνέχεια στην γειτόνισσα Μίλαν, όπου μετακόμισε σε μια ανταλλαγή με τον Ντράζεν Μπρντσιτς.\nΓι αυτό την επόμενη φορά που θα σε ρωτήσει προπονητής σε ποιά θέση αγωνίζεσαι, σκέψου το λίγο παραπάνω πρίν απαντήσεις...!


Τα οράματα και οι ονειροπόλοι: Η μορφή του Ακιντζί κονκάρδα στο πέτο των οπαδών της όποιας λύσης. – News of the Greek Diaspora\nΣτήθηκε ένας μυθος για τους «ηγέτες της λύσης» στα κατεχόμενα.\nΟι Τούρκοι έχουν όραμα και στρατηγική για την Κύπρο και την περιοχή, την οποία ακολουθούν διαχρονικά ανεξαρτήτως σουλτάνου και κυβερνήσεως. Στην Κύπρο, υπάρχει μια ομάδα ονειροπόλων που λόγω απουσίας πολιτικής και διάθεσης, εναποθέτουν τις ελπίδες τους στους εκάστοτε ηγέτες της Τουρκίας ή στους εγκάθετούς της στα κατεχόμενα.\nΑυτή η ομάδα σε διαφορετικές χρονικές περιόδους διαχειρίστηκε το Κυπριακό και λόγω αυτής της προσέγγισης πισωγύρισαν το εθνικό θέμα. Η Τουρκία έχει στρατηγική επιδίωξη τον έλεγχο της Κύπρου και μέσω αυτής της Ανατολικής Μεσογείου και πέραν αυτής. Στην προώθηση αυτής της πολιτικής η παρουσία στο νησί των Τουρκοκυπρίων χρησιμοποιείται από την Άγκυρα διαχρονικά ως όχημα και εργαλείο. Την πολιτική αυτή θα την προωθούσαν, όπως είπε και ο Νταβούτογλου, έστω κι εάν δεν υπήρχαν Τουρκοκύπριοι στο νησί.\nΑυτό δεν γίνεται από όλους αντιληπτό στις ελεύθερες περιοχές. Κάποιοι, βυθισμένοι στην αφέλεια, την επιδερμική αντιμετώπιση των θεμάτων/ εξελίξεων, υποβαθμίζουν τη σημασία των τουρκικών μεθοδεύσεων για αναβάθμιση του ψευδοκράτους και τις κινήσεις περαιτέρω ενσωμάτωσης των κατεχομένων στην Τουρκία. Κινήσεις, όπως η μεταφορά νερού, ηλεκτρισμού, εναρμόνιση νομικού συστήματος, εναρμόνιση με διοικητικές δομές Τουρκίας, επιβεβαιώνουν τους σχεδιασμούς. Κι αυτές οι μεθοδεύσεις δεν γίνονται εν κρυπτώ. Ο Ερντογάν το φωνάζει και κάποιοι στην Κύπρο κλείνουν τα αφτιά τους για να μην τον ακούσουν και ξυπνήσουν από το όραμά τους το απατηλό.\nΣτις αρχές της δεκαετίας του 2000 ήταν ο… σωτήρας Ερντογάν, που όταν θα ξεκαθάριζε εσωτερικά τα ζητήματά του, θα έλεγχε το στρατό και το βαθύ κράτος, θα συνεργαζόταν στη συνέχεια για λύση του Κυπριακού. Με βάση αυτό το αφήγημα, διαμορφώθηκε και η στρατηγική των τρίτων και των μεσολαβητών στο Κυπριακό. Δηλαδή, στη λογική της «καλής» Τουρκίας που παρουσιαζόταν να επιδιώκει λύση του Κυπριακού, εκδημοκρατισμό της χώρας και ένταξη στην Ευρωπαϊκή Ένωση. Τίποτα από αυτά δεν έχει προχωρήσει.\nΟ κ. Ακιντζί, ο «ηγέτης της λύσης», όταν έφθασε η ώρα της κρίσης, έμεινε σιωπηρός. Επιβεβαίωσε πως αυτός απλά παρίσταται στις συνομιλίες και ότι είναι η Τουρκία που αποφασίζει. Με τον κ. Ακιντζί, όμως, είχε ανακαλυφθεί το «κοινό όραμα» και με αυτόν γινόντουσαν οι βόλτες, μες την τρελή χαρά, ένθεν κακείθεν της κατοχικής γραμμής. Ο άνθρωπος είναι απλά αχθοφόρος εντολών από την Άγκυρα, αλλά οι οπαδοί της όποιας λύσης αρνιούνταν να το παραδεχθούν. Το απεδείκνυε και στο τραπέζι των συνομιλιών, αλλά πάντα βρίσκονταν δικαιολογίες για να μην τον στενοχωρήσουν! «Περιμένει τις εκλογές στην Τουρκία», «το δημοψήφισμα», «να ξεκαθαρίσει η κατάσταση μετά το πραξικόπημα» κ.λπ. Πάντως, αν τον παύσει ή τον συλλάβει ο Ερντογάν δεν θα είναι για τις θέσεις του στο Κυπριακό, αλλά γιατί υποψιάζεται πως είναι…γκιουλενιστής!\nΣτην πολιτική η αφέλεια και οι ψευδαισθήσεις είναι επικίνδυνα φαινόμενα. Δυστυχώς, η τουρκική πλευρά έχει διαχρονικά στρατηγική στο Κυπριακό. Έχει ένα όραμα, το οποίο στηρίζει πολιτικά. Αυτό το όραμα και την πολιτική δεν μπορούν να την αντιμετωπίσουν οι ονειροπόλοι, που αναζητούν διακαώς «σωτήρες» στην αντίπερα όχθη για να κρύψουν την αδυναμία τους να διαχειριστούν το Κυπριακό ή να διατυπώσουν απόψεις που θα ανατρέψουν τα κατοχικά δεδομένα.\n>>> Διά της κινδυνολογίας αυτοχειρία…\nCategories COMMENT, CYPRUS, KATEHOMENA, POLITICS, TURKEY•Tags daydreaming, Άγκυρα, έλεγχος της Κύπρου, real aims\nPrevious Έκθεση Γκουτέρες: Χάθηκε ιστορική ευκαιρία στο Κραν Μοντάνα – Ίσες αποστάσεις!\nNext Απαντά στις επικρίσεις για τη νέα στρατηγική ο Παπαδόπουλος: “Αναμενόμενες”!!!


Δύσκολες στιγμές για την Αθηνά Ωνάση: Η εσπευσμένη εισαγωγή σε νοσοκομείο και η ψυχολογική κατάρρευση! – Europost Ειδήσεις και Νέα από Ελλάδα και Κόσμο\nΑρχική/STORIES/Δύσκολες στιγμές για την Αθηνά Ωνάση: Η εσπευσμένη εισαγωγή σε νοσοκομείο και η ψυχολογική κατάρρευση!\nΔύσκολες στιγμές για την Αθηνά Ωνάση: Η εσπευσμένη εισαγωγή σε νοσοκομείο και η ψυχολογική κατάρρευση!\nΔύσκολες ώρες είχε περάσει η Αθηνά Ωνάση, την ημέρα που ο Αλβάρο ανέβαινε τα σκαλιά της εκκλησίας. Μάλιστα, σύμφωνα με δημοσιεύματα είχε βρεθεί και σε νοσοκομείο του Βελγίου.\nΗ χρυσή κληρονόμος πέρασε τραγικές στιγμές βλέποντας παντού φωτογραφίες από το γάμο του πρώην συντρόφου της, Αλβάρο Ντε Μιράντα Νέτο με τη Ντενίζ Σεβέρο.\nΌπως αναφέρει δημοσίευμα βραζιλιάνικης ιστοσελίδας, η εισαγωγή της “χρυσής” κληρονόμου στο νοσοκομείο ήταν αποτέλεσμα της έντονης ψυχολογικής πίεσης που δέχθηκε τα τελευταία 24ωρα πριν το γάμο, και του κατακλυσμού φωτογραφιών στα μέσα κοινωνικής δικτύωσης.\nΗ Ωνάση, επίσης, πληροφορήθηκε τη “δηλητηριώδη” ανάρτηση της νέας πλέον συζύγου του Αλβάρο “Ευλογημένοι και προστατευμένοι”, εννοώντας φυσικά από την κληρονόμο. Τους τελευταίους δύο μήνες, όπως αναφέρουν τα διεθνή μέσα ενημέρωσης η ψυχολογία της τελευταίας κληρονόμου της δυναστείας των Ωνάσηδων δεν είναι καθόλου καλή. Δε θέλει να μιλάει σχεδόν με κανέναν και δεν έχει όρεξη για τίποτα, γι’ αυτό άλλωστε και είχε χάσει αρκετά κιλά.\nΠολλοί είναι αυτοί που συνδυάζουν τη συμπεριφορά της Αθηνάς με εκείνη της μητέρας της, Χριστίνας Ωνάση, μετά το διαζύγιο της από τον Τιερί Ρρυσέλ. Υπάρχουν όμως δύο βασικές διαφορές: Η Αθηνά σε αντίθεση με τη Χριστίνα δεν πάσχει από βουλιμία και κατά, δεύτερον, η Αθηνά ακολουθεί υγιεινή διατροφή και δε συμπαθεί καθόλου το αλκοόλ, σε αντίθεση με τη μητέρα της. Βέβαια και σύμφωνα πάντα με τα διεθνή δημοσιεύματα, οι αϋπνίες ταλαιπώρησαν την Αθηνά, όπως συνέβαινε και με τη μητέρα της. Η Αθηνά Ωνάση λοιπόν εισήχθη -πριν το γάμο-, σε πολύ άσχημη ψυχολογική κατάσταση σε ιδιωτικό θεραπευτήριο του Βελγίου με έντονα ψυχοσωματικά συμπτώματα.\nΑμέσως έγιναν εξετάσεις και οι γιατροί της σύστησαν να ξεκουραστεί, να χαλαρώσει και να σταματήσει να διαβάζει δημοσιεύματα στο διαδίκτυο και αναρτήσεις στα μέσα κοινωνικής δικτύωσης για τον πρώην σύζυγο της.


Κάπως. (γέλια) Μας άρεσαν πολύ τα θρίλερ. Βλέπαμε Φρέντι Κρούγκερ, «Εξορκιστή»… Είμαι ακόμη πολύ θριλεράκιας. Οποτε έχω χρόνο και μπορώ βλέπω τα πάντα. Τα κυνηγάω σαν τρελή.\nΠάντα ζητούσα βοήθεια όταν τη χρειαζόμουν. Δεν ήμουν από τα παιδιά που τα κρατούσαν όλα μέσα τους γιατί ήξερα ότι ο δυνατός είναι αυτός που ζητάει βοήθεια για να επιβιώσει. Αντίθετα, ο αδύναμος είναι αυτός που δεν ζητά βοήθεια. Ήμουν κοινωνικό παιδί και πάλευα όσο μπορούσα.\nΛίγους και καλούς. Δεν με ενδιέφερε ούτε να είμαι, ούτε να συναναστρέφομαι τους δημοφιλείς στο σχολείο. Πάντα πήγαινα με τα αδύναμα παιδάκια.\nΠήγαινα και έκανα παρέα με αυτούς στους οποίους έκαναν bullying. Τους έλεγα λοιπόν πως αν σας πειράξουν θα κάνετε αυτό ή το άλλο, τους ζητούσα να κάνουν ασκήσεις γυμναστικής για να δυναμώσουν και να μπορούν να αντιμετωπίσουν τους άλλους. Τα έβαζα να παίζουν μεταξύ τους ξύλο για να προπονηθούν.\nΩωω, άργησα πολύ γιατί ήμουν και πάρα πολύ ντροπαλή επίσης. Θυμάμαι στη Β’ Γυμνασίου κάναμε ένα κλασικό έργο, τους «Σουλιώτες». Και ως Κίτσου εγώ, καταλάβατε! (γέλια) Ηθελα πάρα πολύ να συμμετάσχω σε αυτή την παράσταση. Ντρεπόμουν τόσο μα τόσο πολύ που τελείωσαν οι εγγραφές κι εγώ δεν πήγα. Κι όταν το είδα ότι είχε ανέβει έκλαιγα με μαύρο δάκρυ.\nΕίπα στον εαυτό μου πως δεν θα άφηνα τη συστολή μου να μου το στερήσει όλο αυτό. Την επόμενη χρονιά λοιπόν θα δήλωνα συμμετοχή. Θα ανέβαζαν το «Στραβόξυλο» του Ψαθά. Πάλι τα ίδια. Αργησα να πάω, πήγα τελευταία μέρα και δήλωσα συμμετοχή, αλλά οι περισσότεροι ρόλοι είχαν δοθεί και δικαίως οι άνθρωποι αναρωτήθηκαν γιατί πήγα τότε και όχι νωρίτερα.\nΕτσι πέρασαν τα χρόνια. Εφτασα στη Β’ Λυκείου, όπου διάβαζα πυρετωδώς προκειμένου να πάω στη Β’ Δέσμη και να δώσω πανελλαδικές εξετάσεις για να μπω στην Ιατρική Αθηνών. Ηθελα να πάω στους Γιατρούς Χωρίς Σύνορα. Τελικά άλλαξα δέσμη ξαφνικά. Εδωσα εξετάσεις να μπω στην Αρχαιολογία αλλά μπήκα Θεολογία, η οποία ήταν στις πρώτες μου επιλογές.\nΑνέβασα μαζί με έναν συμμαθητή μου την «Αντιγόνη» του Ανούιγ και την ημέρα της πρεμιέρας έχασε τα λόγια του. Στη συνέχεια ήρθε και έπεσε στην αγκαλιά μου λέγοντας: «Μαρία, κατέστρεψα το έργο μας». Ανοιξα την αγκαλιά μου. Εκείνο το δευτερόλεπτο ένιωσα τι είναι το θέατρο.\nΗταν αποκάλυψη για μένα. Το θέατρο είναι αυτό: αγκαλιά, ομάδα. Ηταν σαν επιφοίτηση. Πήγα κι έδωσα εξετάσεις στη Δραματική Σχολή του Εθνικού. Πέρασα την πρώτη φάση αλλά όχι τη δεύτερη. Συνέχισα να προετοιμάζομαι μόνη μου και τελικά πέρασα.\nΦυσικά. Από την άλλη, δεν θα μπορούσα να κάνω κάτι και να μην πληρώνομαι γιατί από τη δουλειά μου ζω. Εργάζομαι και βιοπορίζομαι, αλλά θέλω να δουλεύω και να ζω με αξιοπρέπεια. Δεν υπάρχουν μόνο τα δύο άκρα.\nΑν μου έκαναν μια πρόταση με πολλά λεφτά, όπου θα πήγαινα και θα δούλευα με βαριά καρδιά και όταν θα έφευγα θα ήμουν μαύρη μέσα μου τι να το κάνω; Να πάω να πάρω ένα χρυσό ρολόι και να το φοράω για να το κοιτάζω; Ε, όχι. Αν αυτό που κάνω μπορεί να με γεμίζει και να με κάνει να νιώθω καλά και να ζω καλά, τότε ναι.\nΝαι, γιατί έχει πολλή αλήθεια. Το σενάριο είναι τόσο αληθινό, τα γεγονότα αυτά θα μπορούσαμε να τα έχουμε ζήσει. Αλλά και οι χαρακτήρες -και το πώς αντιδρά ο καθένας μας σε όλα αυτά που συμβαίνουν- είναι ζωντανοί. Είναι κάτι ανθρώπινο και το ανθρώπινο είναι διαχρονικό και αφορά. Βασίζονται όλα στις ανθρώπινες σχέσεις και τα ανθρώπινα πάθη με πολλή ζωή μέσα και με πολλή ζωντάνια.\nΒράζει το αίμα όλων των χαρακτήρων. Σε κάθε επεισόδιο που γυρίζουμε γίνεται χαμός, έχουμε αγωνία για το τι θα γίνει παρακάτω. Μιλούσαμε με τη Μελίνα τις προάλλες,μας έλεγε κάποια πράγματα και τη ρωτούσαμε τι θα γίνει με τον κάθε ρόλο. Εχουμε πωρωθεί και το γουστάρουμε όλοι. Δουλεύουμε όλοι πολύ σκληρά και αφιερώνουμε πολύ χρόνο. Εγώ δεν κάνω τίποτε άλλο στη ζωή μου αυτή την εποχή.\nΑπό την πρώτη μέρα την έχω πιστέψει πολύ αυτή τη σειρά, τη νιώθω σαν παιδί μου. Δεν γίνεται χωρίς πολλή δουλειά. Διαβάζω πολύ, διαβάζω βιβλία που αφορούν εκείνη την εποχή, διαβάζω σενάρια, στοιχεία για τον ρόλο. Κάνουμε δέκα ώρες γύρισμα, πολλές ώρες διάβασμα και μετά βλέπεις τον εαυτό σου στην τηλεόραση – γιατί είναι δουλειά κι αυτό. Πήρα φέτος μεγάλη τηλεόραση για να μελετάω τον εαυτό μου. Είμαι με το μπλοκάκι.\nΟταν θέλεις, βρίσκεις. Και γίνονται τα πράγματα ακόμη και ταυτόχρονα. Και είναι συναρπαστικά. Μπορεί ο άλλος να σου κρατάει και τα λόγια και να κάνετε και την πλάκα σας. Μια χαρά. Εμένα μου αρέσει να τα συνδυάζω. Δεν είμαι από τους άνθρωπος που θέλουν να κάνουν κάτι αποκλειστικά.\nΒαριέμαι και κουράζομαι. Ακόμη και στις διακοπές μου πάντα βρίσκω μια ασχολία. Διαβάζω, ετοιμάζω ένα πρότζεκτ. Πάντα κάτι θα κάνω παράλληλα. Ενα πράγμα μόνο δεν με γεμίζει.


Πίκο ντε γκάλο- Ντοματοκεφτέδες Σαντορίνης | Athens Voice\n29.06.2014 | 14:15\nΠίκο ντε γκάλο- Ντοματοκεφτέδες Σαντορίνης\nΟι συνταγές του Μουντιάλ: Κόστα Ρίκα εναντίον Ελλάδας\nΚόστα Ρίκα - Πίκο ντε γκάλο\nΔε νοείται να μιλάμε για λατινοαμερικανική κουζίνα και να μην ξέρουμε να φτιάχνουμε το πιο απλό συνοδευτικό. Το πίκο ντε γκάλο καταναλώνεται άφθονα από ισπανόφωνους και μη, είτε σε τάπας είτε στο πρωινό είτε στο κυρίως γεύμα. Δοκιμάστε το και συνδυάστε το με οτιδήποτε μπορείτε να σκεφτείτε!\nΕλλάδα – Ντοματοκεφτέδες Σαντορίνης ή Ψευτοκεφτέδες\nΜια παραδοσιακή κυκλαδίτικη συνταγή από το νησί της χαμένης Ατλαντίδας. Από τα αγαπημένα ελληνικά ορεκτικά, που παραγγέλνεις κάθε φορά που τρως σε κάποια ταβέρνα. Τώρα μπορείς να το φτιάξεις και στο σπίτι.\n*Πίκο ντε γκάλο:\n2 κομμάτια ανανά\nLizano ή HP σάλτσα (όποια βρείτε στο σουπερμάρκετ)\n1½ κιλό ντοματάκια Σαντορίνης\n1. Ψιλοκόβουμε τις ντομάτες, τις πιπεριές, τα κρεμμύδια, τον ανανά και το κόλιαντρο. Ρίχνουμε τα συστατικά σε ένα μεγάλο μπολ και ανακατεύουμε. Προσθέτουμε το χυμό λεμονιού, λίγο αλάτι και λίγο Lizano σάλτσα και ανακατεύουμε ξανά.\n1. Κόβουμε τα ντοματάκια σε κύβους και τα σουρώνουμε από τα πολλά υγρά. Ψιλοκόβουμε τα κρεμμύδια και τα αρωματικά και τα ρίχνουμε όλα μαζί σε ένα μπολ.\n2. Προσθέτουμε τα ντοματάκια και ρίχνουμε στο μείγμα όσο αλεύρι χρειάζεται για να γίνει σφιχτό. Προσθέτουμε αλατοπίπερο και το ζυμώνουμε.\n3. Ζεσταίνουμε το ελαιόλαδο σ’ ένα βαθύ τηγάνι. Παίρνουμε κουταλιές από το μείγμα και τις τηγανίζετε σε καυτό λάδι, μέχρι να ροδίσουν από όλες τις πλευρές. Κατόπιν στραγγίζουμε τους ντοματοκεφτέδες σε απορροφητικό χαρτί και τους σερβίρουμε.


Πόσο super είναι τα superfoods τελικά;, Αδυνάτισμα, Δίαιτα Γλυφάδα, Βούλα, Βουλιαγμένη\nΔΙΑΙΤΟΛΟΓΟΙ ΓΛΥΦΑΔΑ ΜΑΡΟΥΣΙ ΒΟΥΛΙΑΓΜΕΝΗ ❯ Άρθρα ❯ Διατροφή ❯ Πόσο super είναι τα superfoods τελικά;\nΠόσο super είναι τα superfoods τελικά;\nΕίμαστε σχεδόν σίγουροι πως έχετε αφιερώσει χρόνο για να διαβάσετε τουλάχιστον ένα σχετικό με τα superfoods άρθρο και χρήματα για ν’ αγοράσετε κάποια από αυτά.\nΚανείς δεν αμφισβητεί πως οι λεγόμενες υπερτροφές κάνουν καλό στην υγεία και συμβάλλουν σε μία γενικότερη ισορροπημένη διατροφή. Η ένστασή μας όμως βασίζεται στο εξής… Μήπως τα superfoods είναι υπερτιμημένα;\nΓια παράδειγμα έχετε σκεφτεί ποτέ ότι για να λάβετε όλα τα καλά- που σύμφωνα με τη θεωρία των υπερτροφών- έχει το σκόρδο, θα πρέπει να καταναλώνετε καθημερινά μεγάλες ποσότητες αυτού;\nΕπίσης αν το δούμε και λίγο από την άλλη πλευρά, η ταμπέλα “Οι υπερτροφές κάνουν καλό” μάς οδηγούν συχνά σε υπερβολές. Τι εννοούμε; Όταν γνωρίζουμε- και για την ακρίβεια όταν μάς γίνεται πλύση εγκεφάλου- ότι κάποιες τροφές κάνουν πολύ καλό, super καλό στην υγεία μας κι ενδέχεται να μας προστατεύσουν από παθήσεις όπως είναι ο καρκίνος ή να μας γεμίσουν ενέργεια, τότε μοιραία κάνουμε διατροφικές αμαρτίες… Καταναλώνουμε τόσο μεγάλες ποσότητες από τη συγκεκριμένη τροφή, που καταλήγουμε να έχουμε το αντίθετο από το επιθυμητό αποτέλεσμα.\nΤέλος, σημαντικό είναι να σκεφτούμε μέσα σε όλα αυτά και τον παράγοντα του marketing. Σου λέει, για να προσλάβεις όλη την απαιτούμενη ποσότητα των superfoods που θα σου προσφέρει υγεία και μακροβιότητα, πρέπει να συμπληρώσεις τη διατροφή σου με σκευάσματα. Τα οποία όμως πόσο φυτικά είναι και πόσο καλό κάνουν όλα αυτά στον οργανισμό μας;


Μαρία Μιχαλοπούλου: Η αγρότισσα του GNTM ανέβασε ξανά τις γυμνές φωτογραφίες που της κατέβασε το Instagram - diastimikos.gr\nHome / LIFESTYLE / Μαρία Μιχαλοπούλου: Η αγρότισσα του GNTM ανέβασε ξανά τις γυμνές φωτογραφίες που της κατέβασε το Instagram\nΣυστήθηκε στο ευρύ κοινό μέσα από τη συμμετοχή της στο GNTM. Ήταν η «αγρότισσα» του ριάλιτι μόδας, η οποία από την αρχή κέντρισε το ενδιαφέρον των κριτών, αλλά και των τηλεθεατών.\nΟ λόγος για την Μαρία Μιχαλοπούλου, η οποία ξεχώρισε μέσα στο παιχνίδι τόσο για το σώμα της, όσο και για τον χαρακτήρα της. Και μπορεί να μην κέρδισε το μεγάλο έπαθλο, όμως, μετά το τέλος του GNTM, άνοιξαν για εκείνη οι πόρτες του μόντελινγκ, με τις επαγγελματικές προτάσεις να διαδέχονται η μία την άλλη.\nΗ «αγρότισσα» Μαρία είναι και ιδιαίτερα δραστήρια στα social media, ανεβάζοντας στο λογαριασμό της στο Instagram προσωπικές της φωτογραφίες, τόσο από την καθημερινότητά της όσο και επαγγελματικές. Ανεβάζει, όμως και ιδιαίτερα σέξι φωτογραφίες, ακόμα και πιο… γυμνές. Και αυτές φαίνεται πως ενόχλησαν κάποιους followers της, αφού σύμφωνα με την ίδια, της έκαναν αναφορά και το Instagram λίγο αργότερα τις κατέβασε.\nΜάλιστα, το μοντέλο είχε ξεσπάσει διαδικτυακά για το όλο σκηνικό, λέγοντας όμως πως θα τις ανεβάσει και πάλι, αλλά θολές στα επίμαχα σημεία. Όπως κι έκανε.\nΔημοσίευσε και πάλι τις δύο γυμνές φωτογραφίες της μέσα στην πισίνα.\n«Είμαι ευτυχισμένη. Πείτε το μαζί μου. Είμαστε ευτυχισμένοι και όλα θα πάνε καλά στο τέλος», έγραψε στη λεζάντα της ανάρτησής της.\nΠοτέ μου δεν κατάλαβα τη «σωστή» συμπεριφορά!


Γονείς & Επισκέπτες – Πρόσκοποι Κεντρικής Μακεδονίας\nΕθελοντικός, διεθνής και ανοικτός σε όλους, ο Προσκοπισμός είναι η μεγαλύτερη κίνηση νέων στον κόσμο σε περισσότερες από 150 χώρες για παιδιά και νέους από 7 έως 30 ετών. Μια Κίνηση που στηρίζεται σε ένα σύγχρονο παιδαγωγικό σύστημα που οι ρίζες του ξεκινούν στην Αρχαία Ελλάδα και καταλήγουν στους σύγχρονους παιδαγωγούς.\nΜια Κίνηση με Αξίες Ζωής όπως: Πίστη στο Θεό, Καθήκον στην Πατρίδα, τον Συνάνθρωπο και τον εαυτό μας. Μια Κίνηση που κάνει πράξη το καθήκον προς την κοινωνία και πρωτοστατεί στην βελτίωση της ποιότητας ζωής με μια σειρά από δράσεις όπως δενδροφύτευση, δασοπροστασία, αγωγή υγείας. Μια Κίνηση που με βάση το παιγνίδι, τη ζωή στο ύπαιθρο, την αυτογνωσία και την αυτοεκπαίδευση δίνει σε κάθε παιδί ωφέλιμα βιώματα και νέες εμπειρίες. Μια Κίνηση η οποία στηρίζεται σε χιλιάδες εθελοντές ενήλικες που αγαπούν το παιδί και πιστεύουν στις ικανότητες του, προσφέροντας ανιδιοτελώς τις υπηρεσίες τους. Μια Κίνηση που περισσότεροι από 2.000.000 Έλληνες μέχρι σήμερα έχουν γνωρίσει το έργο της και υποστηρίζουν την εξάπλωση της Προσκοπικής Ιδέας ως τρόπου ζωής. Μια Κίνηση που συμβάλλει στην ένταξη του παιδιού και του νέου στην κοινωνία του Αύριο.\nTου οποίου τα μέρη του βρίσκονται σε αλληλοεπίδραση μεταξύ τους ενισχύοντας το ένα τη λειτουργία του άλλου.\nκαι κινείται στους πιο κάτω 7 τομείς:\nΕίναι ένας προσωπικός και συλλογικός κώδικας αυτοδέσμευσης για τη ζωή κάθε Προσκόπου που στηρίζεται στο τρίπτυχο: Καθήκον στο Θεό, Καθήκον στην Πατρίδα και το Συνάνθρωπο, Καθήκον στον εαυτό.\nΤα Προγράμματα Προόδου είναι μελετημένα για για να υποστηρίξουν την εφαρμογή της Προσκοπικής Μεθόδου, ανάλογα με την ηλικία τους. Τα παιδιά και οι έφηβοι, σε συνεργασία με τους ενήλικες Βαθμοφόρους:\nΣτόχος μας είναι σε οποίο περιβάλλον και αν ζουν, όλοι οι νέοι έχουν την ικανότητα να τα «βγάζουν πέρα» και την ικανότητα να γίνουν «οι αρχιτέκτονες της δικής τους ανάπτυξης» ως άτομα τα οποία είναι:\nΥπεύθυνα, ικανά να αναλαμβάνουν τις ευθύνες για τις πράξεις τους, να\nδεσμεύονται και να ολοκληρώνουν ότι έχουν αναλάβει.\nΑφοσιωμένα, ικανά να διεκδικούν, με σεβασμό σε αξίες, ιδανικά και να ενεργούν σύμφωνα με αυτές\nΥπάρχει προγραμματισμένο πλάνο δραστηριοτήτων για τους Προσκόπους;\nΦυσικά! Η προσκοπική κίνηση έχει πρόγραμμα προσαρμοσμένο στα ενδιαφέροντα και τα χαρακτηριστικά των παιδιών κάθε ηλικίας. Το πρόγραμμα αυτό λειτουργεί συμπληρωματικά με την οικογένεια και το σχολείο. Υπάρχουν δράσεις κάθε εβδομάδα, εκδρομές στο ύπαιθρο συνήθως κάθε μήνα και καλοκαιρινές κατασκηνώσεις. Τα ενήλικα στελέχη εκπαιδεύονται ειδικά για να παρέχουν στο παιδί σας αυτό το διασκεδαστικό και παιδαγωγικό πρόγραμμα.\nΠόσο κοστίζει για να στείλω το παιδί μου στους Προσκόπους;\nΤο Σώμα Ελλήνων Προσκόπων έχει καθιερώσει ετήσια συνδρομή, η οποία καθορίζεται με απόφαση του ΔΣ. Με την ετήσια συνδρομή εκδίδεται η Προσκοπική Ταυτότητα που ανανεώνεται κάθε έτος. Τα τελευταία έτη η συνδρομή έχει καθοριστεί στα 25 ευρώ, ενώ υπάρχει επιπλέον συνδρομή 3 ευρώ για κάθε νέα εγγραφή. Επιπλέον, κάθε Προσκοπικό Σύστημα μπορεί να απαιτεί μια μικρή συνδρομή για τις λειτουργικές του ανάγκες (π.χ. ενοίκια, λογαριασμοί ΔΕΚΟ) και τα έξοδα των δράσεων, όταν αυτά δεν καλύπτονται από άλλους πόρους μέσω της Επιτροπής Κοινωνικής Συμπαράστασης.\nΠου μπορώ να κάνω εγγραφή;\nΗ Περιφερειακή Εφορεία Προσκόπων Κεντρικής Μακεδονίας μετράει αυτή τη στιγμή 14 Προσκοπικά Συστήματα, Τα στοιχεία επικοινωνίας για τα ενεργά Συστήματα θα τα βρείτε εδώ. Επιλέξτε αυτό που σας βολεύει, διαλέξτε κάποια ενδεχόμενη ειδικότητα (Αεροπρόσκοποι-Ναυτοπρόσκοποι) και ελάτε σε επαφή με τον Αρχηγό Συστήματος για να δείτε και να μάθετε ακόμη περισσότερα.\nΤο παιδί μου θα είναι ασφαλισμένο στις Προσκοπικές δράσεις;\nΤο Σώμα Ελλήνων Προσκόπων ασφαλίζει όλα τα απογεγραμμένα μέλη της Κίνησης που έχουν πληρώσει τη συνδρομή τους για προσωπικά ατυχήματα και ασθένειες που συμβαίνουν κατά τη διάρκεια Προσκοπικών Δράσεων\nΤι φορούν οι Πρόσκοποι και που μπορώ να βρω τη στολή τους;\nΟι Πρόσκοποι φορούν ένα μπλε παντελόνι με μπλε κάλτσες κι ένα μαντήλι με τα χρώματα της Ελληνικής σημαίας. Το πουκάμισο διαφοροποιείται ανάλογα με την ηλικιακή ομάδα. Επίσης, εναλλακτικά, υπάρχουν και χρωματιστά μπλουζάκια (τύπου polo). Για την προμήθεια των ειδών της Προσκοπικής Στολής λειτουργεί το Προσκοπικό Πρατήριο.


Kena: Bridge of Spirits - Σαν παραμυθάκι έρχεται τον Αύγουστο - PlayStationLab.gr\nApril 15, 2021 05:31\nKena: Bridge of Spirits – Σαν παραμυθάκι έρχεται τον Αύγουστο\nΛίγους μήνες μακριά από τον ονειρεμένο κόσμο του Kena\nΜια όμορφη νότα μας χάρισε το State Of Play, μέσω του Kena: Bridge of Spirits, αφού για λίγα λεπτά μας μετέφερε σε έναν άλλο μαγικό κόσμο. Εκείνο της Kena. Το παιχνίδι δημιούργημα του Ember Lab, οφείλουμε να πούμε πως είναι ένα χάρμα οφθαλμών.\nΜέσα από το trailer που είδαμε στο event, μεταφερόμαστε σε όμορφα δάση με διάφορα πνεύματα. Επίσης είδαμε ένα αρκετά ενδιαφέρον σύστημα εντυπωσιακής μάχης. Το Kena: Bridge of Spirits θα κυκλοφορήσει στις 24 Αυγούστου για PS4 & PS5, στην εκπληκτική τιμή των 39.99 ευρώ!\nΣτην διάρκεια του παιχνιδιού θα πρέπει να βοηθήσετε την πρωταγωνίστρια Kena, να ξανά πάρει στον έλεγχο της το χωριό. Θα αφεθείτε στην μαγεία του δάσους, καθώς επίσης θα λύσετε διάφορους γρίφους.\nΣτην προσπάθεια σας αυτή θα έχετε μαζί σας και κάποιους μικρούς φίλους, τους λεγόμενους Rot. Η Kena τους χρειάζεται σε αυτό της το ταξίδι. Εάν αγαπήσατε το παιχνίδι, όπως και εμείς μπορείτε να το προπαραγγείλετε.\nΘα το βρείτε σε δύο εκδόσεις την standard έκδοση και την digital deluxe. Παρακάτω μπορείτε να δείτε το gameplay trailer.\nΘα το τολμήσετε να κάνετε δικό σας το Kena: Bridge of Spirits; Ελάτε στην παρέα του PlaystationLab στο FB και πείτε μας εάν θα βοηθήσετε την Kena στην περιπέτεια της. Και μην ξεχνάτε το site του PlaystationLab για να μαθαίνετε τα πάντα.\nPrevPreviousOddworld: Soulstorm – Δωρεάν στο PS Plus Απριλίου!\nNextCrash Bandicoot 4: It’s About Time – Έρχεται στις 12 Μαρτίου στο PS5Next


Άγιος Παΐσιος: Όσο γκρινιάζει κανείς, τόσο ρημάζει… | Ευαγγελισμός της Θεοτόκου\n« Άγιος Πορφύριος: Αισθάνομαι πόσο έντονα εργάζονται για την καταστροφή της…\nΕορτασμός του Αγίου Νικηφόρου του Λεπρού στην Ενορία μας. »\nΔημοσιεύτηκε 3 Ιανουαρίου 2019 | Από Χ.Κ.\n– Στην κακομοιριά οφείλεται και με την δοξολογία την κάνει κανείς πέρα. Η γκρίνια γεννά γκρίνια και η δοξολογία γεννά δοξολογία. Όταν δεν γκρινιάζη κανείς για μια δυσκολία που τον βρίσκει, αλλά δοξάζη τον Θεό, τότε σκάζει ο διάβολος και πάει σε άλλον που γκρινιάζει, για να του τα φέρη όλα ανάποδα. Γιατί, όσο γκρινιάζει κανείς, τόσο ρημάζει.\nΜερικές φορές μας κλέβει το ταγκαλάκι και μας κάνει να μη μας ευχαριστή τίποτε, ενώ μπορεί κανείς όλα να τα γλεντάη πνευματικά με δοξολογία και να έχει την ευλογία του Θεού. Να, ξέρω κάποιον εκεί στο Όρος που, αν βρέξη και του πης «πάλι βρέχει», αρχίζει: «Ναι, όλο βρέχει, θα σαπίσουμε από την πολλή υγρασία». Αν μετά από λίγο σταματήση η βροχή και του πης «ε, δεν έβρεξε και πολύ», λέει: «Ναι, βροχή ήταν αυτή; Θα ξεραθή ο τόπος …;». Και δεν μπορεί να πει κανείς ότι δεν είναι καλά στο μυαλό, αλλά συνήθισε να γκρινιάζη. Να είναι λογικός και να σκέφτεται παράλογα!\nΗ γκρίνια έχει κατάρα. Είναι σαν να καταριέται ο ίδιος ο άνθρωπος τον εαυτό του, οπότε μετά έρχεται η οργή του Θεού. Στην Ήπειρο γνώριζα δύο γεωργούς. Ο ένας ήταν οικογενειάρχης και είχε ένα-δυό χωραφάκια και εμπιστευόταν τα πάντα στον Θεό. Εργαζόταν όσο μπορούσε, χωρίς άγχος. «Θα κάνω ό,τι προλάβω», έλεγε. Μερικές φορές άλλα δεμάτια σάπιζαν από την βροχή, γιατί δεν προλάβαινε να τα μαζέψη, άλλα του τα σκόρπιζε ο αέρας, και όμως για όλα έλεγε «δόξα Σοι ο Θεός» και όλα του πήγαιναν καλά. Ο άλλος είχε πολλά κτήματα, αγελάδες κ.λ.π., δεν είχε και παιδιά. Αν τον ρωτούσες «πώς τα πας;», «άστα, μην τα ρωτάς», απαντούσε. Ποτέ δεν έλεγε «δόξα Σοι ο Θεός», όλο γκρίνια ήταν. Και να δήτε, άλλοτε του ψοφούσε η αγελάδα, άλλοτε του συνέβαινε το ένα, άλλοτε το άλλο. Όλα τα είχε, αλλά προκοπή δεν έκανε.


Το «καράβι» της Παιδείας εκπέμπει S.O.S. - Mind The Gap στην Ενημέρωση\nHome Επικαιρότητα Κοινωνία Το «καράβι» της Παιδείας εκπέμπει S.O.S.\nΒία,άσυλο,αναρχικοί,Εξάρχεια… λέξεις πολυπαιγμένες παντού, θα γίνονταν – και γίνονται – hash tags στα μέσα κοινωνικής δικτύωσης . Ένα γνώρισμά τους που μπορεί κάποιος να προσέξει είναι ότι «πουλάνε» πολύ .Αυτό σημαίνει ότι ως εμπορεύσιμο αγαθό που κάποιοι το διαχειρίζονται , κερδίζουν απ αυτό και άλλοι χάνουν . Όμως με ενδιαφέρει να ασχοληθώ με αυτούς που χάνουν. Λακωνικά στο ερώτημα ποιοι χάνουν λοιπόν , η απάντηση απλά λιτά και κατανοητά είναι ο άνθρωπος.\nΠαρ όλα αυτά. ας προσπαθήσω να γίνω πιο αναλυτικός προς χάριν κάποιων που διαβάζουν αυτή την στιγμή , έχουν κοινωνικές ανησυχίες ή αναζητούν επιχειρήματα για να πειστούν .Κάθε μέρα κάποιο περιστατικό , επεισόδιο βίας θα μας απασχολήσει σε κάποιο εκπαιδευτικό ίδρυμα και φυσικά για άλλη μία φορά ο γνωστός κλεφτοπόλεμος μεταξύ Αστυνομίας και των περιβόητων «γνωστών – αγνώστων» , ύστερα κάποιες προσαγωγές θα επακολουθήσουν εν μέσω πετροπόλεμου –ρήψη χημικών – κλείσιμο δρόμων και κυρίως γύρω απ την περιοχή των Εξαρχείων, της Νομικής σχολής και της ΑΣΣΟΕΕ. Οι πανεπιστημιακές σχολές έχουν καταντήσει ορμητήριο όλων αυτών που παλεύουν κατά του «συστήματος» ,έτσι ονοματίζουν την κάθε Αρχή αόριστα , αφηρημένα και γενικευμένα θα μπορούσε ένας να πει .\nΤο αποτέλεσμα ποιο είναι ; η απάντηση είναι ότι γίνονται υλικές ζημίες χιλιάδων ευρώ σε ιδιωτικές περιουσίες αλλά και στην δημόσια περιουσία. Πέρα από το προφανές οικονομικό κόστος που φορτώνεται το κράτος υπάρχει και κάτι ακόμα , καθώς η Παιδεία αποτελεί την ραχοκοκαλιά της κοινωνίας , άρα και του κάθε ανθρώπου ξεχωριστά και καλλιεργείται κυρίως μέσω του εκπαιδευτικού συστήματος , όταν αυτό καθημερινά απαξιώνεται λόγω όλων αυτών των αναταραχών , τότε συμπερασματικά φθίνει η Παιδεία, τομέας ζωτικής σημασίας για την εξέλιξη αυτού του τόπου.\nΩς εκ τούτου από αυτό συνεπάγεται ότι ο άνθρωπος είναι ο κύριος χαμένος αυτής της υπόθεσης ο οποίος μέσα στο όλο εχθρικό περιβάλλον προσπαθεί να αναπτύξει την σκέψη του αποτυχημένα . Αν συνεχίσουμε αυτή τη συλλογιστική, μπορούμε να πούμε ότι ο άνθρωπος εφόσον δεν καλλιεργεί την σκέψη του ,δεν μπορεί να αναπτύξει και την κρίση του σε όλους τους τομείς και αυτό είναι επίσης ένα αρνητικό αποτέλεσμα για την αυτοβελτίωση και προσωπική εξέλιξη του.\nΛύσεις και συμπεράσματα δεν μπορούν να δοθούν τώρα και εδώ , εξάλλου κάποια πράγματα είναι πέρα απ τις δυνάμεις και δυνατότητες μας ή μήπως μπορούμε να βελτιώσουμε λίγο αυτήν την κατάσταση;


05/09/2017, 11:10 3\nΤα περισσότερα ζευγάρια ανά τον κόσμο συνηθίζουν να διαφωνούν και να τσακώνονται, για διάφορα θέματα, ανά τακτά χρονικά διαστήματα... κάποια λίγο πιο συχνά και κάποια λίγο πιο σπάνια.\nΗ αντίληψη ότι ένας καλύτερος ύπνος μπορεί να συμβάλει σ' έναν καλύτερο γάμο και μία καλύτερη σχέση δεν είναι κάτι καινούριο.\nΕπίσης δοκιμάστε να κοιμηθείτε μεν αλλά σε ξεχωριστά σπίτια δε!! Εκεί να δείτε πως θα σταματήσουν οι καυγάδες αυτομάτως!\nΝαι είναι λύση με διαφορετικά ωράρια ύπνου για να μη βλεπόμαστε....\nΗ έλλειψη ύπνου φταίει για τους τσακωμούς των ζευγαριών!.. Σιγουρα.


Η δικτατορία ως πολιτικό μοντέλο | Η ΚΑΘΗΜΕΡΙΝΗ\nΗ δικτατορία ως πολιτικό μοντέλο\n27.06.2017 • 19:08\nΟ πολιτικός επιστήμονας Στάθης Καλύβας, σε άρθρο του στην «Καθημερινή», εκλαμβάνει το πραξικόπημα του 1967 ως προστάδιο της μεταπολίτευσης: «Οι πραξικοπηματίες συνέβαλαν τελικά στον πλήρη εκδημοκρατισμό της Δεξιάς και διαμέσου αυτής και της χώρας. Δίχως τον Απρίλιο του ’67 δεν θα είχε υπάρξει ο Ιούλιος του ’74…. Ιδωμένη λοιπόν από την οπτική του παρόντος, η δικτατορία είτε δεν εμπόδισε τον πολιτικό και κοινωνικό εκσυγχρονισμό της χώρας είτε τον υποβοήθησε, χωρίς βέβαια να επιδιώκει κάτι τέτοιο». Φυσικά. Και η κατάληψη της Β. Αμερικής από τους Αγγλους συνέβαλε στην αμερικανική ανεξαρτησία· η σκληρότητα της γαλλικής φεουδαρχίας συνέβαλε στην έκρηξη της γαλλικής επανάστασης· η τσαρική καταπίεση συνέβαλε στην επανάσταση των μπολσεβίκων. Το συμπέρασμα αδιαμφισβήτητο: στους Αγγλους αποικιοκράτες οφείλουμε την ίδρυση εθνικών κρατών, στους Γάλλους φεουδάρχες τη δημοκρατία και στην τσαρική αστυνομία το κομμουνιστικό κίνημα.\nΤο πρόβλημα με τους πολιτικούς επιστήμονες είναι πως δεν έχουν καλή σχέση με την ιστορική μέθοδο και περιορίζονται στη χρήση «μοντέλων» για πολιτική ανάλυση, παρακάμπτοντας την προϋπόθεση της ιστορικής γνώσης: την προσήλωση στα δεδομένα, στη λογική του τότε. Τα γεγονότα μπαίνουν σε ένα αχρονικό εργαστήριο συγκρίσεων, με βάση το οποίο παράγονται συλλογισμοί ανιστορικοί. Το λέει ο κ. Καλύβας: η Ιστορία είναι «ιδωμένη από την οπτική του παρόντος». Αυτό είναι ένα κλασικό και τεράστιο λάθος ενός ιστορικού, να διαβάζει δηλαδή γεγονότα του παρελθόντος με την οπτική του παρόντος. Η Ιστορία όμως είναι πράξεις ανθρώπινες, που εμπεριέχουν βούληση, αναγκαιότητα, συνείδηση και τυφλότητα συγχρόνως. Η δικτατορία του ’67 ανέκοψε τη διαδικασία εκδημοκρατισμού της ελληνικής κοινωνίας και εάν δεν είχε συμβεί –κυρίως εξαιτίας της ανικανότητας των κομμάτων–, θα είχε επιταχυνθεί η σύγκλιση της Ελλάδας με τις ραγδαία αναπτυσσόμενες δυτικές χώρες. Επίσης, εάν το Παλάτι είχε κρατηθεί σε απόσταση από την πολιτική διαμάχη και ο Παπανδρέου έβρισκε ένα σημείο συμβιβασμού τότε, δεν θα ήταν δυνατή η επιτυχημένη κίνηση των στρατιωτικών. Βεβαίως, με τα «αν» δεν γίνεται Ιστορία.\nΑποτέλεσμα της επταετούς στρατιωτικής διακυβέρνησης ήταν κυρίως η απαξίωση του εθνικού και πατριωτικού λόγου, η ιδεολογικοποίηση του κορυφαίου γεγονότος της δυτικής ιστορίας, δηλαδή του ελληνοχριστιανικού πολιτισμού, και, τέλος, η απαξίωση ενός θεσμού που ήταν ανέκαθεν τοποθετημένος πολύ ψηλά στη συνείδηση των Eλλήνων, του Στρατού.\nΟλα αυτά οδήγησαν στις μεταπολιτευτικές θεσμικές μεταρρυθμίσεις, σοβαρότερες των οποίων υπήρξαν εκείνες που οδήγησαν στη διακοπή της ελληνικής παιδείας, στον αφελληνισμό ουσιαστικά της εκπαίδευσης.\nΣε δύο σημεία ο κ. Καλύβας έχει το δίκιο του. Πρώτον, αντίσταση στη χούντα σοβαρή δεν υπήρξε, παρά μόνον από τις δυνάμεις του Κομμουνιστικού Κόμματος, από μικρές φιλοβασιλικές ομάδες και από δημοκράτες αξιωματικούς. Ο λαός παρέμεινε απαθής και στην επαρχία θετικά διακείμενος προς το καθεστώς. Δεύτερον, πράγματι η οικονομική ανάπτυξη συνοδεύτηκε από άνθηση μορφών τέχνης – κυρίως του τραγουδιού. Δεν πρέπει να ξεχνάμε πως οι μεγαλύτεροι Ελληνες συνθέτες απογείωσαν το έργο τους μέσα σε ένα γενικευμένο κλίμα διασκέδασης και αισιοδοξίας για ένα καλύτερο οικονομικό μέλλον. Ολα αυτά βεβαίως θάφτηκαν με την οικονομική κρίση του 1972, η οποία θύμισε στον λαό πως ζούσε υπό καθεστώς αντιδημοκρατικό. Επομένως, στο σημείο αυτό ο κ. Καλύβας σημειώνει κάτι ενδιαφέρον, μια σκεπτικιστική παράμετρο για το μεταπολιτευτικό ιδεολόγημα. Ομως ο κ. Καλύβας, καλόν θα είναι, πριν αποφασίσει να καταπιαστεί με την Ιστορία, να είναι περισσότερο προσηλωμένος στα ιστορικά συμφραζόμενα ειδικά σ’ αυτό που μάλλον αντιπαθεί: στη λογική του παρελθόντος.\n* Ο Απόστολος Διαμαντής είναι ιστορικός.\n80 χρoνια πριν… 26/27-VI-1937\nΠολέμιοι της εξέλιξης, χαμένοι από χέρι


50/50 GAMES ΚΟΥΙΖ ΠΟΔΟΣΦΑΙΡΟ - papanikolaoustore\n50/50 GAMES ΚΟΥΙΖ ΠΟΔΟΣΦΑΙΡΟ\n50/50 GAMES ΚΟΥΙΖ ΠΟΔΟΣΦΑΙΡΟ ποσότητα\nΤο «Μουντιάλ» διοργανώνεται κάθε 2 ή 4 χρόνια; Η Βραζιλία ή η Ρωσία έχει μεγαλύτερη παράδοση στο ποδόσφαιρο; Η Αφρικανική Συνομοσπονδία Ποδοσφαίρου ονομάζεται «UEFA» ή «CAF»; Τέσταρε τις γνώσεις σου και συναγωνίσου τους φίλους σου με το νέο επιτραπέζιο ερωτήσεων 50-50 Κουίζ Ποδόσφαιρο! Με 600 ερωτήσεις που καλύπτουν ποικίλα θέματα, μαθαίνεις τις πιο ενδιαφέρουσες και αξιοπερίεργες πληροφορίες.\nΔώστε πρώτος μία αξιολόγηση “50/50 GAMES ΚΟΥΙΖ ΠΟΔΟΣΦΑΙΡΟ” Ακύρωση απάντησης


Νέα / Δρώμενα - ΕΠΕΣΕ ΝΕΚΡΑ\nΗ μαύρη κωμωδία του Thierry Jannsen στο θέατρο ΑΠΟΘΗΚΗ\nΗ μαύρη κωμωδία Le 7eme Continent του θεατρικού συγγραφέα και ηθοποιού Thierry Jannsen, παρουσιάζεται στο θέατρο ΑΠΟΘΗΚΗ / Ψυρρή, σε παραγωγή των Αθηναϊκών Θεάτρων, με τον ελληνικό τίτλο ΕΠΕΣΕ ΝΕΚΡΑ, σε μετάφραση Δημήτρη Ψαρρά και σκηνοθεσία Λίνας Ζαρκαδούλα. Πρωταγωνιστούν: Γιούλικα Σκαφιδά, Μαρία Κωνσταντάκη και Δανάη Μπάρκα.\nΟ συγγραφέας, με αφορμή την ανδρική απιστία, θίγει στο έργο του αριστοτεχνικά την αυταπάτη του έρωτα (που είναι άλλωστε κοινή και στα δυο φύλα), το ανικανοποίητο της ανθρώπινης φύσης, τη μοναξιά και την οικολογική καταστροφή. Τι κάνουν σε ένα νεκροστάσιο μια παρουσιάστρια δελτίου καιρού, μια ακτιβίστρια της Greenpeace και μια εγκληματολόγος που μιλάει σαν ρομπότ;\nΠρεμιέρα: 21 Νοεμβρίου 2016. Παραστάσεις: Κάθε Δευτέρα και Τρίτη, στις 21:00.\nH ΤΗΕ ΑRTBASSADOR με μεγάλη χαρά χορήγησε την άδεια για την ελληνική παράσταση για λογαριασμό αφενός του Γαλλικού Οργανισμού SACD του οποίου ο συγγραφέας Thierry JANSSEN είναι μέλος, και αφετέρου του Έλληνα μεταφραστή Δημήτρη Ψαρρά.


Μητσοτάκης: Δεν έχουμε το ίδιο πρόγραμμα με τον κ. Τσίπρα - Ειδήσεις - νέα - Το Βήμα Online\n«Δεν έχουμε το ίδιο πρόγραμμα με τον κ. Τσίπρα» σημείωσε ο πρόεδρος της ΝΔ, ζητώντας εκλογές πριν την κύρωση της Συμφωνίας των Πρεσπών – «Όχι» σε εκλογικό συνδυασμό με ΣΥΡΙΖΑ από τον Κ. Μητσοτάκη, που ζήτησε «τολμηρές προτάσεις» για Συνταγματική Αναθεώρηση\n16 Σεπτεμβρίου 2018, 13:08 Ενημερώθηκε: 16 Σεπτεμβρίου 2018, 15:52\nΟ πρόεδρος της Νέας Δημοκρατίας, Κυριάκος Μητσοτάκης απάντησε στα ερωτήματα των δημοσιογράφων, σχετικά με τις εξαγγελίες που έκανε από το βήμα της 83ης Διεθνούς Έκθεσης Θεσσαλονίκης.\nΑναφέρθηκε στο πρόγραμμα που θα εφαρμόσει η ΝΔ όταν αναδειχθεί κυβέρνηση, στη Συνταγματική Αναθεώρηση και στις μετεκλογικές συνεργασίες, στα ζητήματα της οικονομίας και τις διαπραγματεύσεις με τους εκπροσώπους των θεσμών, στη Συμφωνία των Πρεσπών, στη μείωση των συντάξεων, στον ΕΝΦΙΑ και το προσφυγικό.\nΟ βασικός σκοπός του 3ου προγράμματος χρηματοδότησης, που ήταν η σταδιακή πρόσβαση της χώρας στις αγορές κεφαλαίου, δεν επετεύχθει με ευθύνη της κυβέρνησης ΣΥΡΙΖΑ, ανέφερε ο πρόεδρος της Νέας Δημοκρατίας.\n«Δέσμευσή μου η σταδιακή αποκλιμάκωση του κόστους δανεισμού», τόνισε και πρόσθεσε πως όταν τελειώσει το μαξιλάρι του αποθέματος η χώρα θα είναι εκτεθειμένη.\nΟ κ. Τσίπρας μεγαλώνει το κράτος\nΓια τη… σύγκριση των προγραμμάτων μεταξύ του ΣΥΡΙΖΑ και της ΝΔ ρωτήθηκε ο αρχηγός της αξιωματικής αντιπολίτευσης, με τον κ. Μητσοτάκη να απαντά αρνητικά.\n«Εμείς θέλουμε να μεγαλώσουμε την πίτα για όλους, εκείνος θέλει να μοιράζει επιδόματα. Υπερφορολογεί την δημιουργική Ελλάδα και μεγαλώνει το κράτος. Εμείς θέλουμε να μειώσουμε το κράτος και να μειώσουμε φόρους. Δεν άκουσα ότι η Δημόσια Διοίκηση μπορεί να λειτουργήσει καλύτερα με λιγότερα χρήματα» σημείωσε.\n«Θέλουμε να μειώσουμε φόρους και εισφορές και να μειώσουμε το κράτος. Ο κ. Τσίπρας θέλει να αυξήσει το κράτος», είπε ο πρόεδρος της ΝΔ, προσθέτοντας ότι στόχος είναι η ανάπτυξη 4% και η δημιουργία 700.000 νέων θέσεων εργασίας μέσα στην επόμενη πενταετία.\n«Δεν αποδέχομαι μια κοινωνία που συμπιέζει τη μεσαία τάξη. Που αφαιρεί τις προοπτικές προόδου από τους μη προνομιούχους. Πρώτος μου στόχος η ενίσχυση της κοινωνικής κινητικότητας», σημείωσε ο πρόεδρος της ΝΔ.\nΟι θεσμοί συμφώνησαν στο λάθος μείγμα πολιτικής\nΑπαντώντας σε ερώτηση της απεσταλμένης του Βήματος, Δήμητρας Κρουστάλλη, για το αν έχει συζητήσει το πρόγραμμα που προτείνει με τους θεσμούς, ο Κυριάκος Μητσοτάκης απάντησε ότι «δυστυχώς οι θεσμοί συμφώνησαν στο μείγμα πολιτικής που στέρησε από την οικονομία ανάπτυξη και από τους πολίτες εισοδήματα».\n«Τώρα πολλοί ομολογούν ότι το μείγμα αυτό ήταν λάθος. Γι’ αυτό πιστεύω ότι μπορούμε να πείσουμε. Η μείωση φόρων και εισφορών είναι αδιαπραγμάτευτο για την ΝΔ. Αλλιώς δεν μπορεί να ανακάμψει η οικονομία. Χρειαζόμαστε όμως να ανακτήσουμε την εμπιστοσύνη και των αγορών και αυτό θα γίνει εφόσον εφαρμόζονται οι μεταρρυθμίσεις. Οι θεσμοί όμως στρουθοκαμήλιζαν όταν ξηλώνονταν μεταρρυθμίσεις των προηγούμενων κυβερνήσεων» συμπλήρωσε ο πρόεδρος της ΝΔ.\nΕκλογές πριν τη Συμφωνία των Πρεσπών\nΤην άμεση προσφυγή στις κάλπες προτού υπάρξουν αναπόφευκτες εξελίξεις στο Μακεδονικό, με την κύρωση της Συμφωνίας των Πρεσπών ζήτησε ο πρόεδρος της ΝΔ.\n«Προσφυγή στις κάλπες το συντομότερο δυνατόν. Μέσα από την ψήφο του ο ελληνικός λαός θα στείλει μήνυμα και γι’ αυτό το θέμα» σημείωσε ο κ. Μητσοτάκης, συμπληρώνοντας πως «η ΝΔ δεν θα ψηφίσει τη Συμφωνία. Αν οι εκλογές διενεργηθούν νωρίτερα δεν θα την κυρώσει».\n«Αλλά αν οι διαδικασίες στο ΝΑΤΟ έχουν ξεκινήσει, αυτό δεν μπορεί να αντιστραφεί. Μίλησα στο ΕΛΚ για μια Συμφωνία που βρίσκει αντίθετη την μεγάλη πλειοψηφία της ελληνικής κοινωνίας. Και μίλησα για τα ζητήματα ταυτότητας και της γλώσσας. Ό,τι λέω μέσα στη χώρα, λέω και στο εξωτερικό» πρόσθεσε.\nΤσάμπα μάγκας ο Καμμένος\nΣτη στάση που τηρεί ο κυβερνητικός εταίρος του Αλέξη Τσίπρα, Πάνος Καμμένος στο Μακεδονικό αναφέρθηκε ο αρχηγός της αξιωματικής αντιπολίτευσης, υπογραμμίζοντας πως λέει ότι δεν θα στηρίξει τη Συμφωνία, αλλά εξακολουθεί να παρέχει στήριξη και ψήφο εμπιστοσύνης στην κυβέρνηση που θα την φέρει στη Βουλή.\n«Εμείς αξιοποιήσαμε όλα τα μέσα που είχαμε για να την μπλοκάρουμε. Είπαμε ότι παράγει αποτελέσματα αυτή η Συμφωνία από τη στιγμή της υπογραφής της. Και το βλέπουμε τώρα. Βλέπουμε τον Ζάεφ να αναφέρεται σε Μακεδονία» συμπλήρωσε.\n«Η μείωση των συντάξεων είναι ψηφισμένο μέτρο από την κυβέρνηση ΣΥΡΙΖΑ-ΑΝΕΛ, αχρείαστο μέτρο γι’ αυτό και δεν το ψηφίσαμε» υπογράμμισε ο Κυριάκος Μητσοτάκης, ο οποίος χαρακτήρισε φιλόδοξο το σχέδιό του για το νέο ασφαλιστικό.\n«Θέλει να στείλει μήνυμα στη νέα γενιά που δεν έχουν κίνητρο να μπουν στο ασφαλιστικό γιατί δεν πιστεύει κανείς ότι θα πάρει σύνταξη. Γι’ αυτό προτείνουμε έναν «ατομικό κουμπαρά» που στο τέλος θα είναι ισοδύναμο με πολύ περισσότερα από τις τωρινές επικουρικές συντάξεις» είπε.\nΟ πρόεδρος της Νέας Δημοκρατίας ρωτήθηκε και για τον ΕΝΦΙΑ, τονίζοντας πως «οι πολίτες χρεοκόπησαν από τον υψηλό ΕΝΦΙΑ», συμπληρώνοντας ότι «η δικαιοσύνη των μέτρων που εισηγούμαστε πρέπει να αφορά όλη την κοινωνία και όχι μόνο κάποιους».\n«Θέλουμε να ενισχύσουμε την τοπική αυτοδιοίκηση. Έως το 2021 το ύψος του ΕΝΦΙΑ θα καθορίζεται από τους δήμους και ταυτόχρονα θα περικοπεί αντίστοιχα η χρηματοδότηση από το κράτος προς τους δήμους. Αν θέλει ο δήμος να αυξήσει τον φόρο αυτό, θα πρέπει να λογοδοτεί στους πολίτες» διευκρίνισε ο κ. Μητσοτάκης όταν ρωτήθηκε σχετικά με το σχέδιο της ΝΔ για είσπραξη του ΕΝΦΙΑ από την τοπική αυτοδιοίκηση.\nΌχι σε εκλογικό συνδυασμό με ΣΥΡΙΖΑ\nΤην πιθανότητα να εφαρμοστεί ένα «μοντέλο Γερμανίας» στην πολιτική ζωή της χώρας απέρριψε ο Κυριάκος Μητσοτάκης, σημειώνοντας πως δεν θα συμμετέχει σε κανέναν κυβερνητικό σχηματισμό μαζί με τον ΣΥΡΙΖΑ.\n«Θα επιδιώξω ευρύτερες πολιτικές συγκλίσεις. Η χώρα δεν θα μείνει ακυβέρνητη. Ούτε θα οδηγηθεί σε εκλογές με απλή αναλογική. Φανταστείτε να οδηγείται η χώρα σε δεύτερες εκλογές με απλή αναλογική, την ώρα που θα ανεβαίνουν τα spreads. Κι όλοι θα ξέρουν ότι η χώρα οδηγείται σε ακυβερνησία. Δεν θα συμβεί αυτό» πρόσθεσε.\n«Θα υπάρξει πλειοψηφία για την προεδρική εκλογή του 2020. Αλλά πριν την εκλογή θα υπάρξει αλλαγή του εκλογικού νόμου», είπε ο πρόεδρος της Νέας Δημοκρατίας.\nΤολμηρές προτάσεις για Συνταγματική Αναθεώρηση\n«Δεν υφίσταται θέμα δημοψηφίσματος για Συνταγματική Αναθεώρηση, είναι παντελώς αντισυνταγματικό» σημείωσε ο πρόεδρος της Νέας Δημοκρατίας, απαντώντας στην ερώτηση της εφημερίδας «Τα Νέα».\n«Εμείς έχουμε καταθέσει τις προτάσεις μας για Συνταγματική Αναθεώρηση, αλλά δεν λάβαμε καμία απάντηση από την κυβέρνηση. Η κυβέρνηση ξαναθυμήθηκε μόλις τώρα την Συνταγματική Αναθεώρηση» υπογράμμισε και συμπλήρωσε πως «η πρότασή μας παραμένει, αλλά χωρίς αναθεώρηση βασικών άρθρων, όπως το άρθρο 16 για ιδιωτικά πανεπιστήμια -δεν θα περιμένουμε έως το 2030 γι’ αυτό και άλλα παρόμοια άρθρα- δεν έχει νόημα».\n«Τους σωστούς ανθρώπους για τη σωστή θέση»\nΕρωτώμενος για τα άτομα που θα στελεχώσουν μια κυβέρνηση της Νέας Δημοκρατίας, ο κ. Μητσοτάκης τόνισε πως «δεν υπάρχουν πρόσωπα πασπαρτού, αλλά πρόσωπα που είναι άξια να κάνουν συγκεκριμένες δουλειές».\n«Θέλω να επιλέξω τους σωστούς ανθρώπους για τη σωστή θέση. Θα κοιτάξω και πέραν των στενών πλαισίων της ΝΔ. Η οργάνωση της κυβέρνησης θα είναι σφικτή» πρόσθεσε, ενώ ειδικότερα για τη Θεσσαλονίκη, σημείωσε ότι το χαρτοφυλάκιο του υπουργείου Μακεδονίας – Θράκης θα παραμείνει.\nΟ κ. Τσίπρας δεν ζήτησε ποτέ συγγνώμη για το Μάτι\nΕξεταστική για το κόστος του α’ εξαμήνου του 2015\n«Μια εξετάστική θα κάνω για το πρώτο εξάμηνο του 2015», είπε ο Κυριάκος Μητσοτάκης, ενώ ερωτηθείς για τα «σκάνδαλα» του στενού περιβάλλοντος της κυβέρνησης που έχουν δει το φως της δημοσιότητας απάντησε: «Έχω απόλυτη εμπιστοσύνη στη Δικαιοσύνη».\n«Δεν θα γίνουν απολύσεις στο Δημόσιο αλλά θα υπάρξει αυστηρό πλαίσιο απομακρύνσεων – προσλήψεων, είπε ο Κυριάκος Μητσοτάκης στη συνέντευξη Τύπου και πρόσθεσε ότι όταν πήγε στο υπ. Διοικητικής Μεταρρύθμισης εμπιστεύτηκε δημοσίους υπαλλήλους που πολλούς θα τους ζήλευαν ιδιωτικές επιχειρήσεις.\n«Επιμένω στην αξιολόγηση για να ξεχωρίζουν και να επιβραβεύονται οι πραγματικά καλοί» συμπλήρωσε.\n«Θα βάλω πρόσωπα και από την κεντροαριστερά στα ψηφοδέλτια της Νέας Δημοκρατίας», είπε ο αρχηγός της αξιωματικής αντιπολίτευσης, συμπληρώνοντας πως θα πρέπει το ίδιο και στη στελέχωση της κυβέρνησης αν έχει την απαιτούμενη αυτοδυναμία.\nΠαράλληλα, τάχθηκε υπέρ της εκλογής ευρωβουλευτών με σταυρό, αναφέροντας σχετικά με τις περιφερειακές εκλογές τόνισε ότι η ΝΔ θα στηρίξει συγκεκριμένα πρόσωπα και συνδυασμούς. «Δεν υπάρχει η ίδια ανάγκη στις εκλογές πρώτου βαθμού. Θα δούμε τι θα κάνουμε στους μεγάλους δήμους» συμπλήρωσε.\nΑπαράδεκτο αυτό που συμβαίνει στη Μόρια\nΤην κατάσταση που αντιμετωπίζουν οι πρόσφυγες που έχουν εγκλωβιστεί στην Ελλάδα σχολίασε ο αρχηγός της αξιωματικής αντιπολίτευσης, σημειώνοντας ότι «αυτό που συμβαίνει στη Μόρια είναι ντροπή, είναι απαράδεκτο».\n«Από μια κυβέρνηση που υποτίθεται έχει ευαισθησία για αυτό το ζήτημα. Δεν έχω τίποτα άλλο να πω. Είναι ντροπή. Ο ΟΗΕ λέει ότι η Μόρια είναι το χειρότερο κέντρο προσφύγων, ακόμη και σε σύγκριση με αυτά της Αφρικής. Είναι αποκλειστικά ευθύνη της κυβέρνησης. Κλείνει τα μάτια σε αυτήν την ντροπιαστική και απαράδεκτη κατάσταση εκεί μέσα, ειδικά για τα παιδιά εκεί. Δεν ξέρω αν είναι διορθώσιμη κατάσταση στη Μόρια. Ίσως πρέπει να κλείσει. Είναι εξοργιστική η εικόνα» σημείωσε.\n«Δεν υπάρχουν ακροδεξιοί στη ΝΔ, ο κ. Τσίπρας συγκυβερνά με τον κ. Καμμένο», είπε ο Κυριάκος Μητσοτάκης απαντώντας σε ερώτηση δημοσιογράφου.\n«Η ΝΔ είναι η μεγάλη φιλελεύθερη, λαϊκή, μετριοπαθής παράταξη και είναι ενωμένη. Ο λαϊκισμός και ο αυταρχισμός είναι ο φόβος στην Ευρώπη. Βλέπετε τι συμβαίνει όμως ανεξαρτήτως ιδεολογικού μανδύα όταν λαϊκίστικα κόμματα αναλαμβάνουν την διακυβέρνηση μιας χώρας» σημείωσε, αναφέροντας παράλληλα ότι δεν έχει κανένα κοινό με τις πολιτικές που εφαρμόζει ο Σαλβίνι στην Ιταλία.\nΟ κ. Μητσοτάκης αναφέρθηκε και στον νόμο Παρασκευόπουλου, ο οποίος είχε οδηγήσει στην αποφυλάκιση αρκετών κρατουμένων. «Ο νόμος Παρασκευόπουλου έχει δημιουργήσει περιστρεφόμενη πόρτα στις φυλακές» είπε ο πρόεδρος της ΝΔ, συμπληρώνοντας ότι γίνονται «οριζόντιες αποφυλακίσεις χωρίς καμία αξιολογική κρίση. Πολλοί από αυτούς που αποφυλακίστηκαν υπέπεσαν σε νέα αδικήματα».\nΌταν ρωτήθηκε ειδικότερα για την περίπτωση Κουφοντίνα, ο Κυριάκος Μητσοτάκης τόνισε πως «ο συγκεκριμένος έχει και μια άλλη διάσταση».\n«Είναι καταδικασμένος 11 φορές για σκληρές δολοφονίες και δεν έχει ζητήσει ποτέ συγγνώμη. Και είναι ο de facto καθοδηγητής μιας νέας γενιάς τρομοκρατών. Το καθεστώς αδειών για εκείνους που έχουν καταδικαστεί πολλές φορές με ισόβια θα αλλάξει».\n«Δεν μπορεί να βγαίνει έξω ο κάθε Κουφοντίνας. Όπως δεν θα έβγαινε και δεν βγαίνουν σε άλλες ευνομούμενες χώρες» συμπλήρωσε.


Αριστοτέλους “Μετά τα φυσικά” – 4 | ΑΤΟΜΑ ΚΑΙ ΚΕΝΟ\nΑριστοτέλους “Μετά τα φυσικά” – 4\nSeptember 2, 2007 at 7:45 am\t(Uncategorized) (Κριτική της Μεταφυσικής)\nΜΕΤΑ ΤΑ ΦΥΣΙΚΑ Β1001β\nΌλα τα πράγματα όμως είναι ή ένα ή πολλά και, από τα πολλά καθένα είναι ένα. Επίσης, αν το ένα καθ’ εαυτό είναι αδιαίρετο, τότε, σύμφωνα με το αξίωμα του Ζήνωνα, τίποτε δεν μπορεί να είναι. Πράγματι, ο Ζήνων ισχυρίζεται ότι αυτό που, όταν προστίθεται ή αφαιρείται, δεν κάνει ένα πράγμα μεγαλύτερο ή μικρότερο δεν είναι ον, προφανώς επειδή υποθέτει ότι το ον είναι μέγεθος και, αν είναι μέγεθος, τότε είναι ενσώματο, δεδομένου ότι το ενσώματο είναι όν σε όλες τις διαστάσεις.\nΕδώ αρχίζει η στροφή του Αριστοτέλη καθώς δεν μπορεί με κανένα τρόπο να δεκτεί την υλιστική αντίληψη στην οποία η λογική τον οδήγησε θα προσπαθήσει με κάθε τρόπο να δείξει ότι υπάρχουν και άλλα όντα πλην της ύλοενέργειας.\nΚαταρχήν βλέπει τα πράγματα σαν αντικείμενα (ένα ή πολλά) όχι σαν πολλαπλότητες μιας οντότητας. Από την στιγμή που δεν μπορεί να κάνει την απλή θεμελιακή διάκριση που έκαναν οι ατομικοί όλη η φιλοσοφία του θα οικοδομηθεί σε τέτοια βάση.\nΤα άλλα, όπως το επίπεδο και η γραμμή, όταν προστίθενται με έναν ορισμένο τρόπο, καθιστούν μεγαλύτερο αυτό στο οποίο προστίθενται, όταν προστίθενται με έναν άλλο τρόπο δεν το καθιστούν μεγαλύτερο. Το σημείο όμως και η μονάδα με κανένα τρόπο δεν καθιστούν κάτι μεγαλύτερο. Επειδή όμως ο Ζήνων προχειρολογεί, και ενδέχεται να υπάρχει κάτι αδιαίρετο τέτοιο που να αποτελεί έρεισμα και εναντίον του (αφού το αδιαίρετο, όταν προστεθεί σε κάτι, δεν θα αυξήσει μεν το μέγεθος του, θα αυξήσει όμως τον αριθμό του), πώς, παρ’ όλα αυτά, μπορεί να προκύψει ένα μέγεθος από ένα ή περισσότερα τέτοια αδιαίρετα. Αυτό θα ήταν σαν να λέγαμε ότι η γραμμή αποτελείται από σημεία. Πλην όμως, ακόμα κι αν υποθέσει κάποιος ότι ο αριθμός προέρχεται, όπως λένε μερικοί, από το ένα καθ’ εαυτό και από κάτι άλλο που δεν είναι ένα, και πάλι θα πρέπει να αναρωτηθούμε γιατί και πώς αυτό που προκύπτει είναι σε ορισμένες περιπτώσεις αριθμός και σε άλλες μέγεθος, αν το μη ένα ήταν η ανισότητα και η ίδια φύση.\nΠαντού στο παραπάνω κομμάτι φαίνεται η σύγχυση και ο πανικός του Αριστοτέλη, η αγωνία του να μπερδέψει τα μαθηματικά με την πραγματικότητα.\nΛέει: ο αριθμός προέρχεται, όπως λένε μερικοί, από το ένα καθ’ εαυτό. Είπα παραπάνω πως ο αριθμός 1 καθ’ εαυτός δεν υπάρχει, είναι σύμβαση της γλώσσας. Με τόσο Πυθαγόρα και Πλάτωνα πρέπει να χωρέσει όμως κάπου την ύπαρξη των αριθμών για αυτό κάνει το εξής, λέει: αυτό που προκύπτει είναι σε ορισμένες περιπτώσεις αριθμός και σε άλλες μέγεθος, αν το μη ένα ήταν η ανισότητα και η ίδια φύση.\nΤι εννοεί: Αν δεν υπάρχει αριθμός πως λέμε ότι αυτό το καζάνι χωράει 20 λίτρα νερό ή ότι αυτή η κολώνα έχει ύψος 10 μέτρα;\nΛέει δηλαδή: Αν δεν υπάρχει αριθμός 20 πως αποδίδουμε την ύπαρξη μιας ανύπαρκτης αριθμητικής οντότητας σε μια υπαρκτή οντότητα (νερό);\nΠροφανώς του διαφεύγει μια λειτουργία του ανθρώπινου μυαλού, ο Λόγος και η αφηρημένη σκέψη. Η λέξη «νερό» δεν υπάρχει πουθενά εκτός από τις συνάψεις αυτού που τις σκέπτεται. Ομοίως η λέξη «H2O» επίσης δεν υπάρχει. Αυτό που υπάρχει είναι η υλική οντότητα νερό άσχετα τι όνομα του δίνουμε. Η φράση «20 λίτρα νερό» απεικονίζουν στην αφηρημένη σκέψη μια συγκεκριμένη υλοενεργειακή κατάσταση στον χωροχρόνο. Και η απόδειξη: αν εξατμίσουμε 20 λίτρα νερό ή θρυμματίσουμε μια κολώνα 10 μέτρων που πήγαν τα 20 λίτρα νερό και τα 10 μέτρα της κολώνας; Μάλλον ο Αριστοτέλης δεν έχει να πει πολλά σε αυτήν την κατάσταση. Ένας μονιστής όμως θα πει: Ωραία, τα 20 λίτρα νερό σε υγρή κατάσταση αντιστοιχούν σε 3,323 μετρικούς όγκους νερού σε αέρια κατάσταση. Κανείς αριθμός δεν υπάρχει, ούτε το «20» όυτε το «3,323». Υπάρχουν μόνο καταστάσεις της υλοενέργειας.\nΔιότι δεν είναι προφανές ούτε πώς τα μεγέθη μπορεί να προέρχονται από το ένα και αυτή τη φύση ούτε πώς από κάποιον αριθμό και αυτή τη φύση.\nΑπό εδώ και πέρα δεν υπάρχει γυρισμός. Θέλει το αριθμητικό μέγεθος να προέρχεται από το ον αλλά δεν του βγαίνει. Άρα πρέπει να υπάρχει μια άλλη ουσία, ένα άλλο ον από το οποίο προέρχονται τα αριθμητικά μεγέθη.\n5. Με τα παραπάνω συνδέεται το ερώτημα αν οι αριθμοί, τα σώματα, τα επίπεδα και τα σημεία είναι ουσίες ή όχι.\nΤυπικό ιδεαλιστικό ερώτημα. Πρέπει οι αριθμοί να είναι ουσίες. Αλλιώς δεν στέκει πουθενά το μεταφυσικό επιχείρημα.\nΑν δεν είναι ουσίες, τότε δεν μπορούμε να πούμε ξεκάθαρα τι είναι το ον και ποιες είναι οι ουσίες των όντων, διότι τα παθήματα, οι κινήσεις, οι σχέσεις, οι διαθέσεις και οι αριθμητικοί λόγοι δεν φαίνεται να δηλώνουν την ουσία κανενός πράγματος, αφού όλα αποδίδονται ως κατηγορούμενα σε ένα υποκείμενο και κανένα από αυτά δεν είναι ένα «τούτο εδώ».\nΓια να αποδείξει την αστήρικτη θέση ξεκινάει μια επαγωγική απόδειξη θεωρώντας όμως ως αξίωμα την ύπαρξη των αριθμών ως ουσίας. Αν δεν είναι ουσίες οι αριθμοί δεν μπορούμε να πούμε τι είναι το ον. Αυτό είναι πραγματικός βιασμός της λογικής και της αφηρημένης σκέψης. Είναι η πιο αντιεπιστημονική δήλωση της αρχαιότητας. Ίσως είναι το κεντρικό σημείο, η καρδιά της μεταφυσικής και μεταφράζεται ως εξης: ΑΦΟΥ ΔΕΝ ΜΠΟΡΟΥΜΕ ΝΑ ΠΟΥΜΕ ΤΙ ΕΙΝΑΙ ΤΟ ΟΝ ΑΡΑ ΟΙ ΑΡΙΘΜΟΙ ΕΙΝΑΙ ΟΥΣΙΕΣ. Η συνέχεια της σκέψης είναι πραγματικά γελοία: λέει ότι τα μαθηματικά και αριθμητικά στοιχεία δίνονται ως κατηγορούμενα στο ον άρα έχουν αυτόνομη ύπαρξη.


Σπίτι > Προϊόντα > Υπαίθριο φως γλυπτική\n(Σύνολο 24 Προϊόντα για Υπαίθριο φως γλυπτική)\nZheJiang ShengFa Sculpture Arts Project Co ., Ltd is one of the Υπαίθριο φως γλυπτική leading brands in China. It is the factory & supplier specializing in manufacturing Υπαίθριο φως γλυπτική. Offer high quality Υπαίθριο φως γλυπτική at a cheap wholesale price.\nΧονδρικό Υπαίθριο φως γλυπτική από την Κίνα, πρέπει να βρείτε φτηνές Υπαίθριο φως γλυπτική ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Υπαίθριο φως γλυπτική παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Υπαίθριο φως γλυπτική, Είμαστε 'll να σας απαντήσει ταχύτερα.


Ένταση με τους διαιτητές στην Ξάνθη - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Ένταση με τους διαιτητές στην Ξάνθη\nΑπίθανα πράγματα συνέβησαν στην Ξάνθη δείχνοντας ότι η ένταση έχει «χτυπήσει» κόκκινο.\nΚατά την άφιξη των διαιτητών Σπάθα, Δημητριάδη, Τσολάκη, Ιωαννίδη στο γήπεδο των Πηγαδίων, οπαδοί της Ξάνθης πλησίασαν σε απόσταση αναπνοής και άρχισαν να τους βρίζουν, να χειρονομούν και να φτύνουν. Τα εξ αμάξης άκουσε κυρίως ο πρώτος διαιτητής, Ηλίας Σπάθας.\nΛίγο αργότερα από τα μεγάφωνα του γηπέδου ακούστηκε η φράση «Δημητριάδη και Τσολάκη, προσέξτε το πουλάκι» και ακολουθούσε το τραγούδι «Το πουλάκι τσίου». Ακόμα ένα μήνυμα που έπαιξε από τα μεγάφωνα αφορούσε τον τέταρτο διαιτητή Ιωαννίδη. «Αθλητικό κουίζ: Ιωαννίδη, με την κοσμηματοπωλού τη Ντίνα, οπλίσατε την καραμπίνα. Η απάντηση την Κυριακή», ανέφερε.


Talk of the town: Αν δεν έχεις πάει ακόμα στη νέα πτέρυγα του Golden Hall, μπες εδώ να την δεις! - Fay's Control\nTalk of the town: Αν δεν έχεις πάει ακόμα στη νέα πτέρυγα του Golden Hall, μπες εδώ να την δεις!\n19/12/2019 • GO\nΤα πρώτα τηλέφωνα, μηνύματα έως και instagram moments, κατέφθασαν το περασμένο Σαββατοκύριακο, όσο εγώ ήμουν στο Κάιρο. Το πρώτο Σαββατοκύριακο που το Golden Hall υποδέχθηκε το κοινό του στη νέα πολυαναμενόμενη πτέρυγα του γίνεται το απόλυτο talk of the town, και εγώ μαθαίνω όλα τα νέα μέσω social media!\nTrue story: Ναι, έστω κι αν σαφέστατα είμαι το απόλυτο GH girl, αυτή την φορά οι φίλες μου με προλάβανε, και όσο εγώ έκανα τα δικά μου insta stories στις Πυραμίδες και στη Σφίγγα της Αιγύπτου, αυτές έπιναν παγωμένες spicy Margaritas, στο ολοκαίνουργιο TGI Fridays, και απολάμβαναν το shopping τους, στη νέα πτέρυγα του Golden Hall!\nTo make a long story short, Δευτέρα μεσημέρι επέστρεψα από Κάιρο, Τρίτη πρωί ήμουν κιόλας εκεί. Στην επέκταση του αγαπημένου και βραβευμένου καλύτερου Εμπορικού Κέντρου της Ευρώπης.\nΤο πρώτο πράγμα που σου κάνει εντύπωση είναι πως ενώ είναι ολοκαίνουργια αυτή η πτέρυγα, νιώθεις σαν να ήταν πάντα εκεί. Έχει ενσωματωθεί ήδη τόσο ιδανικά με το υπόλοιπο Εμπορικό Κέντρο, που ο χώρος αν και νέος είναι οικείος.\nΤο δεύτερο που θα σε εντυπωσιάσει είναι η minimal αισθητική του που με έναν τελείως μοναδικό τρόπο, δένει άψογα με τις πολυτελείς διαθέσεις και τις ζεστές ανταύγειες που φωτίζουν το υπόλοιπο Golden Hall.\nΤώρα διασχίζω τους μεγάλους διαδρόμους της νέας αυτής πτέρυγας και φαίνεται ξεκάθαρα πως η επέκταση της δυτικής μεριάς του κτηρίου του πρώην Διεθνούς Κέντρου Ραδιοτηλεόρασης στοχεύει ιδιαίτερα τον τομέα της οικογενειακής ψυχαγωγίας.\nΤόσο ξεκάθαρα minimal μα τόσο ταιριαστή με το υπόλοιπο Εμπορικό Κέντρο, η νέα πτέρυγα του Golden Hall\nKαι τι δεν είδα κατά την διάρκεια της πρώτης βόλτας μου στη νέα πτέρυγα του Golden Hall, και ποιες βιτρίνες δεν χάζεψα! Το αγαπημένο IKKS Paris που οι δημιουργίες του αντλούν έμπνευση από την ροκ σκηνή, το The Greek Designers Store που φιλοξενεί τους πιο διάσημους Έλληνες designers, το γεμάτο έμπνευση Love.it με objects, δώρα και έπιπλα σαν από σελίδα του Pinterest, o Moustakas Signature Store με τα χιλιάδες παιχνίδια, το Petite Fleur αλλά και το Zillions για ατελείωτους καφέδες με τις φίλες μου, το Sneaker Cage και το Zakcret SPORTS, με τα πιο ενημερωμένα αθλητικά είδη, το Porsche Now experience store που φιλοδοξεί να αποτελέσει σημείο συνάντησης των εραστών του brand, το παιδικό κομμωτήριο Dancing Scissors, το Γυμναστήριο Alterlife Fitness Excellence, το οποίο φιλοδοξεί να μας κάνει να αλλάξουμε φιλοσοφία, προτεραιότητες, στάση απέναντι στο σώμα και στον εαυτό μας, απέναντι στη ζωή, και φυσικά το Xplore, ένας ολοκαίνουριος και μοναδικός για τα Ελληνικά δεδομένα, Χώρος Φαντασίας και Παιδικής Ψυχαγωγίας! Θα σας ξεναγήσω σε καθένα προσωπικά…\nΑν δεν ήμουν εγώ αυτή που θα σας ξεναγούσε στη νέα αυτή πτέρυγα, το απόλυτο GH girl, τότε ποιος?\nΆπλετοι χώροι εμπορικών καταστημάτων, εστίασης καθώς και χώρων παιδικής αναψυχής και γυμναστηρίου, κεντρίζουν αμέσως την προσοχή, ενώ στην πτέρυγα αυτή θα δημιουργηθεί και τo “Ολυμπιακό Μουσείο Αθήνας”, συνολικής έκτασης πάνω από 3.000 τ.μ.\nΑπό την Τρίτη έως σήμερα Πέμπτη, την επισκέφθηκα άλλες…δύο φορές! Ναι, κάθε μέρα…\nΑν δεν έχετε προλάβει να την επισκεφθείτε, κάντε το αυτό το Σαββατοκύριακο, όπου τα μαγαζιά θα είναι ανοιχτά για να κάνετε τα Χριστουγεννιάτικα ψώνια σας!\nΣτο κέντρο ακριβώς της πτέρυγας, δεσπόζει το TGI Fridays!!!!!\nΤα TGI Fridays™ απέκτησαν ένα νέο κατάστημα στο ανανεωμένο Golden Hall! Μπορώ να φανταστώ εύκολα πως θα γίνει το αγαπημένο στέκι μας. Πλέον οι επισκέπτες του Golden Hall μπορούν να νιώσουν το πολυπόθητο Fridays™ feeling, από νωρίς το πρωί έως το βράδυ.\nΡαντεβού στο νέο TGI Fridays™ στο Golden Hall, εδώ που κάθε μέρα είναι Παρασκευή! Enter the Fridays State of Life!\nΠανέμορφο μαγαζί, γεμάτο κιόλας πανέμορφο κόσμο που απολαμβάνει εδώ το break του\nΔεν σταματάω να φωτογραφίζω λεπτομέρειες που κεντρίζουν το ενδιαφέρον μου και είμαι σίγουρη πως θα ενθουσιάσουν και εσάς\nΠίνουμε δύο από τα signature cocktails! Spicy Pineapple Margarita:\nΤα TGI Fridays φημίζονται για την Signature Margarita τους. Η Spicy Pineapple Margarita αποτελεί ένα γευστικό twist με spicy αποχρώσεις. Με Jose Cuervo® Especial Silver, Triple Sec, homemade jalapeño-pineapple syrup και φρέσκο χυμό lime.\nMarylin’s Gin: Gin Lovers alert! Απολαμβάνοντας ένα Marilyn’s Gin θα αποκτήσεις αμέσως αύρα Star με Beefeater London Dry Gin, homemade ginger syrup, earl grey tea, βιολέτα, φρέσκος χυμός λεμονιού.\nMac N’ Cheese: Αγαπημένο comfort food με μακαρονάκι Corallini μαγειρεμένο σε λαχταριστή κρεμώδη μπεσαμέλ με μπέικον, Cheddar & Monterey Jack, Queso Cheese sauce και Philadelphia.\nSteak Tacos: Για τους λάτρεις των Tex Mex γεύσεων. Τρείς πίτες αλευριού με μαριναρισμένο μοσχαρίσιο κρέας, σωταρισμένα κρεμμύδια και πιπεριές, αβοκάντο spread και sour cream.\nGinger Green Bowl με Σολομό: Τα TGI Fridays™ ακολουθώντας τις τάσεις του well being και των υπερτροφών, έχουν δημιουργήσει τα μοναδικά Superfood Bowls! Ένα πλήρες γεύμα που αποτελείται από λαχανικά, πρωτεϊνη, καλούς υδατάνθρακες, καλά λιπαρά και σιτηρά σε ένα μπωλ. Το Ginger Green Bowl με ζεστή τρίχρωμη κινόα, μπρόκολο στη σχάρα, αβοκάντο, καβουρδισμένα αμύγδαλα, φρέσκια μέντα, μαριναρισμένα ψητά τοματίνια, φύλλα γαλλικής σαλάτας, γλυκοπατάτα και Ginger dressing, συνδυάζει αρμονικά όλα τα απαραίτητα συστατικά για ένα πλούσιο γεύμα. Εμείς επιλέξαμε να το συνδυάσουμε με ζουμερό Σολομό για το μεσημεριανό μας γεύμα.\nΝτροπή το ξέρω, αλλά και Insta darling! Potato Twisters: Οι λαχταριστές, εξαιρετικά τραγανές Potato Twisters φτιάχονται από φρέσκες πατάτες, κομμένες σε πολύ λεπτές ροδέλες. Περιχύνονται με Queso Cheese sauce και Sour Cream sauce. Γαρνίρονται με Monterey Jack και pico de gallo.\n“Αγάπη μου, δεν είναι αυτό που νομίζεις!!” ανεβάζω αυτή την φωτογραφία στα stories μου…\nΕννοείται πως η βόλτα μου στη νέα αυτή συγκλονιστική πτέρυγα του Golden Hall δεν τελείωσε εδώ, stay tuned 👉 συνεχίζεται…


Τα 10 κορυφαία αξιοθέατα - Ανκόνα - Tripadvisor\nΑνκόνα: ΤουρισμόςΑνκόνα: ΞενοδοχείαΑνκόνα: Bed and BreakfastΑνκόνα: Αεροπορικά εισιτήριαΑνκόνα: ΔραστηριότητεςΑνκόνα: ΦωτογραφίεςΑνκόνα: Χάρτης\nΑνκόνα: Όλα τα ξενοδοχείαΑνκόνα: Προσφορές ξενοδοχείωνΑνκόνα: Ξενοδοχεία τελευταίας στιγμήςΚατά τύπο ξενοδοχείουΚατά κατηγορία ξενοδοχείουΔημοφιλείς παροχέςΚοντινά αεροδρόμια\nΑνκόνα: ΜοτέλΑνκόνα: HostelΑνκόνα: Ξενοδοχεία για επαγγελματικά ταξίδιαΑνκόνα: Ρομαντικά ξενοδοχείαΑνκόνα: Οικογενειακά ξενοδοχείαΑνκόνα: Θέρετρα σπαΑνκόνα: Πολυτελή ξενοδοχείαΑνκόνα: Ξενοδοχεία 5αστέρωνΑνκόνα: Ξενοδοχεία 4αστέρωνΑνκόνα: Ξενοδοχεία 3αστέρωνΑνκόνα ξενοδοχεία όπου επιτρέπονται τα κατοικίδιαΑνκόνα ξενοδοχεία με δωρεάν στάθμευσηΑνκόνα ξενοδοχεία με πισίναΞενοδοχεία κοντά στο (AOI) Αεροδρόμιο Φαλκονάρα\nΑνκόνα: Όλες οι δραστηριότητεςΑνκόνα: Συχνές αναζητήσειςΑνκόνα: Δημοφιλείς κατηγορίεςΕισιτήρια εισόδουΚοντά στα σημεία ενδιαφέροντοςΚοντινά ξενοδοχεία\nΔωρεάν είσοδοςΠροσιτές τιμέςΚαλή επιλογή για παιδιάΚαλό για μια βροχερή μέραΚαλό για ζευγάριαΚαλό για μεγάλες παρέεςΠροορισμός για γαμήλιο ταξίδιΚρυμμένοι θησαυροίΜνημεία και Αξιοθέατα, ΑνκόναΠεριηγήσεις και Δραστηριότητες, ΑνκόναΥπαίθριες δραστηριότητες, ΑνκόναΨώνια, ΑνκόναΠαιχνίδια και Διασκέδαση, ΑνκόναΦύση και Πάρκα, ΑνκόναΦαγητό και Ποτό, ΑνκόναΜουσεία, ΑνκόναΝυχτερινή Ζωή, ΑνκόναΜεταφορά, ΑνκόναΠηγές Ενημέρωσης Ταξιδιωτών, ΑνκόναΕκδρομές με σκάφος και θαλάσσια σπορ, ΑνκόναΘέατρο και Συναυλίες, ΑνκόναΕυεξία και Σπα, ΑνκόναΜαθήματα και εργαστήρια, ΑνκόναCattedrale San CiriacoMole VanvitellianaPiazza del Plebiscito di AnconaChiesa Santa Maria della PiazzaArco di TraianoFontana del CalamoChiesa San Francesco alle ScaleStazione Ferroviaria di AnconaΔραστηριότητες κοντά σε: Stazione Ferroviaria di AnconaΔραστηριότητες κοντά σε: Grigra\nΑνκόνα, Province of Ancona - Οι κορυφαίες δραστηριότητες\nΑνκόνα - Αξιοθέατα\nΑνκόνα: Κορυφαία αξιοθέατα\nΜνημεία και αξιοθέατα1. Cattedrale San Ciriaco\nΜνημεία και αξιοθέατα2. Monumento ai Caduti\nΜουσεία3. Museo Tattile Statale Omero\nΜνημεία και αξιοθέατα4. Grotte del Passetto\nΜνημεία και αξιοθέατα5. Mole Vanvitelliana\nΦύση και πάρκα6. Baia di Portonovo\nΜνημεία και αξιοθέατα7. Piazza del Plebiscito di Ancona\nΦύση και πάρκα8. Parco del Cardeto\nΜνημεία και αξιοθέατα9. Chiesa Santa Maria della Piazza\nΜουσεία10. Museo Archeologico Nazionale delle Marche\nΜνημεία και αξιοθέατα11. Arco di Traiano\nΜνημεία και αξιοθέατα12. Fontana del Calamo\nΜνημεία και αξιοθέατα13. Porto di Ancona\nΜεταφορά14. Minoan Lines\nΜνημεία και αξιοθέατα15. Loggia dei Mercanti\nΜνημεία και αξιοθέατα16. Chiesa San Francesco alle Scale\nΜνημεία και αξιοθέατα17. Chiesa Santa Maria\nΦύση και πάρκα18. Parco Belvedere Posatora\nΜουσεία19. Pinacoteca Civica Francesco Podesti\nΜνημεία και αξιοθέατα20. Chiesa San Domenico\nΜνημεία και αξιοθέατα21. Piazza Cavour\nΜεταφορά22. Stazione Ferroviaria di Ancona\nΜουσεία23. Museo Diocesano\nΦύση και πάρκα24. Parco della Cittadella\nΜνημεία και αξιοθέατα25. Faro Ancona\nΣυναυλίες και παραστάσεις26. Teatro delle Muse\nΜνημεία και αξιοθέατα27. Porta Pia\nΜνημεία και αξιοθέατα28. Arco Clementino\nΜνημεία και αξιοθέατα29. Centro Storico\nΜνημεία και αξιοθέατα30. Palazzo Degli Anziani\nΑνκόνα: Τύποι δραστηριοτήτων\nΜνημεία και αξιοθέατα (48)Περιηγήσεις (17)Υπαίθριες δραστηριότητες (15)Ψώνια (12)Παιχνίδια και διασκέδαση (10)Φύση και πάρκα (10)Φαγητό και ποτό (9)Νυχτερινή ζωή (8)Μουσεία (8)Μεταφορά (7)Πηγές ενημέρωσης ταξιδιωτών (5)Εκδρομές με σκάφος και θαλάσσια σπορ (4)Συναυλίες και παραστάσεις (3)Ευεξία και σπα (1)Μαθήματα και εργαστήρια (1)\nΑνκόνα: Συχνές αναζητήσεις\nΔωρεάν είσοδος (45)Προσιτές τιμές (29)Καλή επιλογή για παιδιά (23)Καλό για μια βροχερή μέρα (17)Καλό για ζευγάρια (16)Καλό για μεγάλες παρέες (15)Προορισμός για γαμήλιο ταξίδι (7)Κρυμμένοι θησαυροί (3)\nΣυχνές ερωτήσεις για: Ανκόνα\nΠοια είναι τα κορυφαία αξιοθέατα για επίσκεψη (Ανκόνα);\nΑνκόνα: Κορυφαία αξιοθέατα για να επισκεφτείτε:\nΔείτε όλα τα αξιοθέατα (Ανκόνα) στο Tripadvisor\nΠοιες είναι οι καλύτερες υπαίθριες δραστηριότητες (Ανκόνα);\nΟι καλύτερες υπαίθριες δραστηριότητες (Ανκόνα) σύμφωνα με τους ταξιδιώτες του Tripadvisor είναι:\nΔείτε όλες τις υπαίθριες δραστηριότητες (Ανκόνα) στο Tripadvisor\nΑνκόνα: Ποιες είναι οι δημοφιλέστερες δραστηριότητες για παιδιά;\nΟι δημοφιλέστερες δραστηριότητες (Ανκόνα) για παιδιά σύμφωνα με τους ταξιδιώτες του Tripadvisor είναι:\nΔείτε όλες τις δραστηριότητες που είναι κατάλληλες για παιδιά (Ανκόνα) στο Tripadvisor


Atalaya Park Εστεπόνα\nΒίλες σε Εστεπόνα (48)\nΔιαμερίσματα σε Εστεπόνα (388)\nΕνοικιαζόμενες κατοικίες σε Εστεπόνα (41)\nAvenida De Las Golondrinas, Εστεπόνα, Ισπανία\nΤο Atalaya Park βρίσκεται δίπλα σε αμμώδη παραλία. Ανακαινισμένο το 2002, το φημισμένο ξενοδοχείο υποδέχεται τους επισκέπτες του από το 1964.\nΤο κατάλυμα βρίσκεται περίπου 6 χλμ από Puerto Banus. Στην περιοχή του ξενοδοχείο θα βρείτε γήπεδα γκολφ, μπαρ και εστιατόρια.\nΤα 475 δωμάτια όπως και δίκλινο δωμάτιο standard με 2 μονά κρεβάτια, σουίτα superior και σουίτα είναι εξοπλισμένα με κεντρική θέρμανση, συνδρομητική τηλεόραση, προσωπικό υπολογιστή, γραφείο εργασίας και DVD player. Πολλά δωμάτια διαθέτουν υπέροχη θέα σε βουνό. Κάθε δωμάτιο έχει φούρνο μικροκυμάτων, πλυντήριο πιάτων και παροχές για καφέ και τσάι καθώς και ιδιωτικά μπάνια με ντους, μπιντέ και προϊόντα περιποίησης.\nΜέσα στο εστιατόριο La Torre σερβίρονται πιάτα διεθνούς κουζίνας, ενώ στο μπαρ "nenúfar" οι επισκέπτες μπορούν να απολαύσουν τσάγια, καφέδες και κοκτέιλ. Το ζωηρό ντίσκο μπαρ διαθέτει μπιλιάρδο, πιάνο και βεράντα.\nΤο ξενοδοχείο βρίσκεται σε θεσπέσια τοποθεσία μόλις 60 λεπτά οδηκώς από το αεροδρόμιο Pablo Ruiz Picasso.\nΠροσφέροντας υπηρεσίες ναύλωσης σκάφους, υπηρεσίες ενοικίασης αυτοκίνητου και υπηρεσίες ενοικίασης ποδηλάτου, το Atalaya Park προκαλεί τους επισκέπτες να εξερευνήσουν την περιοχή.\nΟι επισκέπτες θα χρησιμοποιήσουν μίνι club, παιδότοπο και αίθουσα παιχνιδιών διαθέσιμα στις εγκαταστάσεις. Οι αθλητικοί επισκέπτες θα απολαύσουν γυμναστήριο, μαθήματα αεροβικής και κέντρο φίτνες καθώς και γουίντ-σέρφινγκ, κατάδυση και τέννις επί χόρτου.\nSol Marbella Estepona - Atalaya Park, Ισπανία\nΔημοφιλή ξενοδοχεία σε Εστεπόνα\nClub Bena Vista Εστεπόνα\nPoblado Watu - Selwo Εστεπόνα\nΞενοδοχείο Rezydencja Krasickiego 24 in Πολωνία\nΞενοδοχείο Boutique Duomo in Ιταλία\nΞενοδοχείο Remin Plaza in Ιταλία\nΞενοδοχείο Grant Luxuskind in Γερμανία\nΞενοδοχείο Coypel in Γαλλία\nHostel Lucky Place in Ρωσία\nΠανσιόν Art in Ισπανία\nΞενοδοχείο Michelangelo Hotel & Day Spa in Ιταλία\nΞενοδοχείο Gunes Merter in Τουρκία\nΞενοδοχείο Slina in Βέλγιο\nΞενοδοχείο Dorchester in Ηνωμένο Βασίλειο\nΞενοδοχείο Nippon in Τουρκία\nΞενοδοχείο Embassy in Ιταλία\nΞενοδοχείο Servigroup Pueblo in Ισπανία\nΠανσιόν Frattina in Ιταλία